text:
Tann føroyska radaraloysnin
2021-10-12 16:37
Eg haldi avgjørt, at vit skulu hava ein radara í Føroyum. Vit mugu sjálvandi vita, hvat gongur fyri seg í okkara loftrúmi. Men treytin er, at loysnin er føroysk.
Eg haldi, at vit skulu siga nei til danska tilboðið um radaran. Heldur haldi eg, at vit skulu fara í samráðingar við NATO um at seta ein radara upp í Føroyum, har føroyskir myndugleikar seta nakrar treytir um fígging, ansing, handfaring, samskifti og ræðisrætt.
Tá kann Danska stjórnin ikki endurnýta sama gamla sálmin um “kompetencefordeling”, “fælles anliggender” og “kongeriget Danmark”, tí í hesum málinum eru tað størri kreftir, ið gera seg galdandi, enn lítla Danmark. Vit hava øll tey góðu kortini, og kunnu sjálvi seta treytirnar fyri, hvat skal til, um vit skulu góðtaka ein lofteftirlitsradara í Føroyum. Tað eru jú vit, sum bera allan trygdar- og handilspolitiska kostnaðin av, at ein slíkur radari verður settur upp í Føroyum, og danskir ráðharrar hava staðið saman í kór, og lova ferð eftir ferð, at ongin radari kemur til Føroyar, um vit siga nei.
NATO er sera áhugað í at seta ein slíkan radara upp í Føroyum. Tað snýr seg um trygdina fyri alla vesturlendsku verjusamgonguna, so um tað merkir, at radarin verður møguleiki, um NATO gongur við uppá nakrar treytir, sum føroyskir myndugleikar seta, so áttu teir at gingið við til tað.
Ber tað á mál, so hava vit ein lofteftirlitsradara, sum verður umsitin av føroyskum myndugleikum, og mannaður av føroyskum teknikarum. Kanska enntá partvís fíggjaður av NATO, antin íløgan sjálv, ella ein partur av rakstrinum. Hetta er tað Íslendska modellið.
Ber tað ikki á mál, so eiga vit at gera íløguna sjálvi. Síðani kunnu vit samstarva og samskifta við NATO, í tann mun vit halda tað vera rímiligt, og í tann mun tað er til gagns fyri Føroya fólk.
Síðani skulu vit fara undir at yvirtaka føroyska loftrúmið fult og heilt. Føroyska loftrúmið verður í dag umsitið av Ísland og Danmark. Umsitingin av loftrúminum hvílur í sær sjálvum, tí mann fær inntøkur til at fíggja tað, sum umsitingin av loftrúminum ber við sær. Men hetta kann føra við sær førleikamenning og hálønt teknikarastørv til Føroyingar.
Føroyska radaraloysnin er tann besta loysnin, og hóast tað kennist fjarskotið, so ber tað til. Eisini hóast Danska stjórnin, í góðum samstarvi við samgonguna í Føroyum og Javnaðarflokkinum og Sambandsflokkinum á Fólkatingi, gjarna vil sannføra føroyingar um nakað annað.
Bjarni K. Petersen
Løgtingslimur


c: text/html

text:
Góður fundur um bústaðarpolitikk og bygging í Tórshavn
18. januar 2019
Politiski kjakfundurin, sum veljarafelagið hjá Sambandsflokkinum í Suðurstreymoy, Føroya Væl, skipaði fyri á Østrøm, mikukvøldið 16. januar, eydnaðist sera væl
Nógv fólk møttu á fundinum, umleið 80 fólk, bæði frá politisku skipanini, fakfólk, umboð fyri Tórshavnar Kommunu, lesandi og onnur áhuga.
Nógvir upplýsingar og vitan kom fram á fundinum, umframt at luttakararnir fingu høvið at seta spurningar og gera viðmerkingar.
Luttakararnir fingu greiða fatan av, hvat er neyðugt at gera politiskt á bústaðarøkinum. Upplýst varð, at nógv fólk standa á bíðilista, bæði í Havn og kring landið.
Víst varð eisini á trupulleikan at útvega fígging til bústaðarbygging, hóast nógvan tøkan pening í samfelagnum. Útyvir vanliga ella traditionella banka- og realkredittfígging, so er ringt at fáa onnur at taka lut, t.d. íløgufeløg og pensjónskassar. Tí er framvegis tørvur á alternativum fíggingarmøguleikum og fíggingarleistum.
Elin Hentze, umboðandi áhugafelagið Búgva, lýsti ógvuliga væl áhugamálini hjá brúkarunum - og vísti á tørvin á nýhugsan og nýskapan innan bústaðarbygging og innrætting.
Sambandsflokkurin vil vera við til at finna loysnir og leggja ætlanir á bústaðarøkinum.
Høvuðsstaðurin er í búskapar- og fólkavøkstri og tí er tørvur á fleiri og fjølbroyttum bústøðum, serliga leiguíbúðum til ung lesandi, einligir forsyrgjarar og eldri.
Bústaðir eru ein grundleggjandi tørvur hjá okkum menniskjum og familjum, og eru ein hornasteinur í okkara vælferðarsamfelag - tí er altíð neyðugt politiskt at raðfesta hetta økið høgt, soleiðis at allir okkara borgarar kunnu trívast og mennast.
Á fundinum varð víst á ítøkilig átøk, sum mugu setast í verk, fyri at tryggja eina málrættaða og mennandi gongd á bústaðarøkinum.
Sí fleiri myndir á Facebook-vegginum hjá Sambandsflokkinum: www.facebook.com/samband.fo/
Framløgur og videoupptøkur frá fundinum kunnu heintast her: Ráðstevnur og fundir
Føroya Væl
RN
Aftur

robotstxt: allowed

filter: keep


text:
Ein bóndi var á Trøllanesi á sinni, sum æt Kjølur. Hann droymdi eina nátt, at hann skuldi eiga átta synir, og síðan skuldi hann síggja hval koma og gloypa allar átta á útiróðri. Hann vaknaði, sovnaði aftur og droymdi, at, um hann goymdi henda dreym í tríati ár, skuldi hann einki hava at týða. So er at telja frá, at Kjølur átti átta synir, teir vuksu upp og komu til útróðrarmenn. Ein dagin, sum tað gongur á tretivta árið frá tí, at bóndin droymdi dreymin (ikki vóru tey tríati árini full), eru teir á útiróðri allir, bóndin og synir hansara. Tá ið teir eru komnir inn í Kalsoyarflógvan áraka kleivina, sum gongur upp til bygdina á Nesi (Trøllanesi), nú hugsar bóndin: “Skamm dylji nú dreymin longur! Nú man hann einki hava at týða, tí nú gongur á tretivta árið,” og so telur hann dreymin. Tá kemur ein slættibøka og gloypir yvir bátin, allan sum hann er. Slættibøkan kom rikin í Bergen í Noreg, og báturin varð drigin fram úr kjaftinum á henni; tá sótu allir menninir fram á knøini við árunum í hondunum. Teir komu heim aftur til Føroya, men hin gamli, Kjølur, var so forharmaður um henda tilburðin, at hann rýmdi av Trøllanesi og búsettist í Kjalarnesi (Kjalnesi) í Kollafirði. Tí eitur tað Kjalarnes (Kjalnes), sigur gomul munnsøgn.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Høgni Lisberg
Høgni Lisberg ella HOGNI (føddur 7. juni 1982 í Tórshavn, uppvaksin í Leirvík, búsitandi í Danmark) er ein føroyskur tónleikari. Sum fyrrverandi trummusláari í bólkinum Clickhaze, skifti Høgni kós og fór innan singer/songwriter at royna nýggjar leiðir. Sum sangari, guitarleikari og sangskrivari hevði hann nógv løg uppá hjarta, ið skuldu út. Hetta endaði so við einari fløguútgávu, ið kom út í 2003 og nevndist "Most Beautiful Things", ið fekk sera góð ummæli. Høgni hevur síðani verið virkin við framførslum heima í Føroyum og uttanlands. Hann skrivar og spælir egnan tónleik, sum hittar bæði í Føroyum og í útlandinum.
Útgávur[rætta | rætta wikitekst]
Egnar útgávur[rætta | rætta wikitekst]
- 2003 - "Most Beautiful Things"
- 2005 - "Morning Dew"
- 2008 - "hare! hare!"
- 2012 - "Under Streetlights" (staklag)
- 2012 - "Con Man"
- 2013 - Fólkið í Sprekkunum (staklag)
- 2013 - Drukni (staklag)
- 2014 - Call for a Revolution
Við Clickhaze[rætta | rætta wikitekst]
- 2002 "EP"
Heiður[rætta | rætta wikitekst]
- Tilnevndur FMA 2014 sum Ársins sangari í Rock/Málm, Jazz, Blues og Folk bólkurin
- Vann FMA í Ársins útgáva í bólkinum Pop/Rock


text:
- Tíðindi, mentan og ítróttur
Rigmor Dam tekur fulla ábyrgd av játtan til Glasir
Rigmor Dam, sum í dag legði frá sær sum landsstýriskvinna í mentamálum, tekur fulla ábyrgd av fíggjarligu heiildini til Glasir.
Tað segði hon í Degi og Viku í kvøld.
- Skúlin er mín ábyrgd.Eg taki eisini avleiðingarnar av hesum málinum, og leggi frá mær, segði Rigmor Dam, sum var gestur í sjónvarpsstovuni.
Fyribils røkir løgmaður mentamál í landsstýrinum.
Aksel V. Johannesen sigur, at helt Rigmor Dam fram sum landsstýriskvinna í mentamálum, kundi tað forðað fyri, at skúladepilin í Marknagili verður liðugur.
- Tí vóru vit samd um, at hon skal leggja frá sær, sigur løgmaður.
Tak niður
Sí eisini


text:
Felagsheitið fyri ringa húð og pirrur er akne. Her er talan um fleiri serlig húðareyðkenni, ið stava frá bruna í og rundan um fitikertlar, og tað elvir til pirrur og ringa húð.
Í kynsbúningaraldri økist nøgdin av kynshormonum í blóðinum, m.a. kallkynshormonið testosteron. Hetta hormonið broytist av kveikum (enzymum) í fitikertlunum til eitt virknari hormon, sum síðan elvir til størri fitikertlar og økta fitinøgd. Úrslitið er, at gongdin úr fitikertlunum tippist av deyðum húðkyknum (keratin).
Pirrurnar kunnu vera opnar við svørtum keratintøppi ella afturlatnar og hvítar á at líta. Bakteriugróðurin í fitini broytist, og aknebakterian (proprionbacterium acnes) nørist. Vanliga kemur bruni í pirrurnar og rundan um tær, og húðin kennist tjúkkari enn vanligt. Bløðrur við bruna, og kanska eisini størri bløðrur (cystur), koma fram.
Ring húð (akne vulgaris) er ein sera vanlig húðilska. Í roynd og veru fáa 80 % av øllum ungum hana. Tey flestu fáa bara nakrar fáar pirrur, og tá er ikki tørvur á viðgerð, men onnur hava stóran trupulleika av ilskuni og kunnu tí fáa stórt gagn av viðgerð við heilivági.
Ilskan byrjar vanliga um kynbúningaraldur og er vanligast hjá 14-18 ára gomlum, men síðan svinnur hon so líðandi. Í flestu førum hvørvur ilskan innan 25 ára aldur. Tó sæst hon hjá 1% av monnum og 5% av kvinnum á 40 ára aldri.
Ring húð kann koma av:
Vanliga fáa fólk ringa húð í andlitið, á ryggin og á bringuna. Orsøkin er, at vit hava størri og fleiri fitikertlar her enn aðrastaðni á kroppinum.
Vanligastu sløgini av ringari húð eru:
Pirrur kunnu skapa bæði menniskjuligar og sálarligar trupulleikar. Men pirrur kunnu viðgerast, og tú eigur at fara til lækna, serliga um tað er av tí ringara slagnum, fyri ikki at fáa arrvevnað.
Heilivágsviðgerðin byrjar vanliga at hjálpa eftir 4-8 vikum.
Viðgerðin kann býtast upp í:
Tað er ikki óvanligt at blanda viðgerðina.
Apoteksstarvsfólk hava holla vitan um húðkrem fyri ringa húð, her er bara at koma inn á apotekið og fáa ráðgeving. Eisini gera vit húðkanning, so vit kunnu finna fram til, hvar trupulleikin liggur (Les um húðmáting her).
Heilivágur við benzoylperioxidi drepur bakteriur og upploysir pirrurnar. Benzoylperoxid kann mislita klæðini. Heilivágur við adapalen og isotretinoin bæði upploysir og linkar brunan. Tey gera húðina eyka viðbrekna fyri sól. Má ikki brúkast av barnakonum.
Heilivágur við azalainsýru linkar brunan og upploysir pirrurnar. Heilivágur við clindamycin virkar mest brunatálmandi. Viðmælt verður altíð at samskipa Clindamycin við onnur evni, so bakteriurnar ikki gerast mótstøðuførar.
Tú skalt geva gætur, at hjá mongum gerst húðin turr og viðbrekin. Tú skalt seta teg í samband við lækna, um hetta gevur ov nógvan ampa og í samráð við lækna finna eina loysn, sum eitt nú kann vera, at viðgerðirnar fækka.
Tetracyklin verður vanliga tikið í fleiri mánaðir, tó ikki til børn undir 12 ár ella til barnakonur. Fyri at heilivágurin skal upptakast so væl sum gjørligt, eigur tú ikki at eta mjólkarúrdráttir 3 tímar fyri og eftir, at heilivágurin er tikin. Tað verður tó viðmælt at taka tað saman við einari lítlari máltíð. Heilivágurin ger húðina ljósviðkvæma, og tískil eigur tú at halda teg frá sól og solarium (Sí Sólin og heilivágur). Erythromycin kann verða tikið, har tetracyklin ikki kann nýtast orsakað av hjáárini.
Hormonir – kvinnur, ið verða illa plágaðar av ringari húð og møguliga øðrum hormonellum trupulleikum, kunnu viðgerast við samansettum p-bollum, sum darva fitinøgdina. Her verða nýttir p-bollar við gestageninum cyproteronacetat og onkuntíð drospirenon.
Isotretinoin verður brúkt til bløðrutar pirrur, ella har onnur viðgerð ikki hevur verið nøktandi. Hetta er eitt A-vitaminlíkt evni, sum bæði tálmar fitinøgdini og grøðir fitikertlarnar. Viðgerðin varir í 4-6 mánaðir. Má ikki brúkast av barnakonum, og tú, sum ert í viðgerð, eigur at nýta góða fyribyrging í upp til 1 mánað eftir, at viðgerðin er liðug. Eigur ikki at verða tikið saman við tetracyklini!
NB!! Serlækni í húðsjúkum skal standa fyri viðgerðini
Galdandi er fyri flestu viðgerðirnar, at bati sæst ikki fyrr enn eftir 4 vikum, og besta úrslitið sæst eftir umleið 4 mánaðum. Mælt verður altíð til at brúka eina staðbundna (lokala) viðgerð, tað merkir heilivág, sum verður smurdur á útvortis saman við tablettviðgerðini.


text:
Í hesum døgum eru fiskifrøðingar á Havstovuni við á tveimum ICES-stovnsmetingarfundum. Talan er um fundir í bólkunum NWWG (North-Western Working Group) og WGDEEP (Working Group on the Biology and Assessment of Deep-sea Fisheries Resources).
Bólkurin NWWG viðger stovnsmetingar av toski, hýsu, upsa, kongafiski, lodnu og svartkalva í vestara parti av Landnyrðingsatlantshavinum. Stovnsmetingarnar av serføroysku stovnunum tvs. av toski, hýsu og upsa, blíva viðgjørdar í november hvørt ár, men stovnsmetingarnar av felagsstovnum, tvs. av svartkalva og kongafiski, eru til viðgerðar nú. Við á fundinum eru einir 25 luttakarar frá 6 londum.
Bólkurin WGDEEP viðger stovnsmetingar av 30 djúphavsfiskastovnum heilt sunnanífrá Azorunum og norður til Eysturgrønlands og Barentshavið. Flestir av hesum verða viðgjørdir annaðhvørt ár. Fiskastovnar í føroyskum øki, sum verða viðgjørdir í hesum bólki, eru longa, brosma, gulllaksur, blálonga, búrfiskur, stinglaksur og kubbuta langasporl, har av longa, brosma, og gulllaksur vera viðgjørdir á ársins fundi. Við á fundinum eru umleið 27 luttakarar frá 12 londum.
Vanliga fara hesir fundirnir fram í høvuðssætinum hjá ICES í Keypmannahavn, men aftur í 2021 eru fundirnir á netinum, og hetta kemst sjálvandi av corona-farsóttini.


text:
Hevur tú tannapínu, fæst hon ofta burt við eini rótviðgerð.
Rótviðgerð er oftast neyðug tá ein tonn er brend (carierað) inn á nervina, og bruni er komin í. Bruni kann eisini koma í nervina um tonnin hevur fingið eitt slag (traume). Tað kann eisini koma fyri , at man má rótviðgerða fyri at fáa pínu burt, sum stavar frá rivum (infractión) og eymum tannhálsum.
Tá ein tonn verður rótviðgjørd, verður sjúka nervin tikin burtur og eitt gummimateriali (guttapercha) fylt í ístaðin. Ein rótviðgjørd tonn er veikari enn ein livandi tonn, og brotnar lættari. Tískil verður ein rótfylt tonn oftast krúnuviðgjørd skjótast gjørligt fyri at fyribyrgja at tonnin brotnar.
Av og á eydnast ein rótviðgerð ikki um ov nógvur bruni er um rótspíssin. Tá kann gerast ein ”umvend rótviðgerð”. Rótspíssurin verður tikin burtur og rótkanalin verður forseglað (retrograd rótviðgerð).


text:
- November 2015:
- Tann 21. november 2015 luttók eg í Bókadøgunum í Norðurlandahúsinum, har eg las upp úr stuttsøgusavni mínum “Skuggamyndir”.
- November 2015:
- Tann 12. november 2015 luttók eg í bókaframløgu í Sirkus í samband við stuttsøgusavnið hjá mær “Skuggamyndir”. Eisini luttók Arnbjørn Ó. Dalsgarð við stuttsøgusavni sínum “So hon starir inn í veggin”. Bókadeild Føroya Lærarafelag skipaði fyri tiltakinum.
- November 2014:
- Eg luttók í Bókadøgunum í Norðurlandahúsinum, har eg las upp úr barnabók- ini “Rani I – Ein nýggj byrjan”. Í hesum sambandi hevði Lydia Didriksen sam- røðu við meg og Helle Thede Johansen um m.a. tað at skriva samtíðarbøkur til børn.
- November 2014:
- Í samband við Bókadagarnar 2014 luttók eg í útvarpssendingi Mentanarcaféin (KVF) í Norðurlandahúsinum, har Rannvá G. Fossaberg hevði samrøðu við meg og Lydiu Didriksen, um hvussu tað er at skriva til børn, og hvussu barnahøvundar royna at fanga tann unga lesaran. Sendingin kann hoyrast niðanfyri:
-
- September 2014:
- Eg luttók í Mentanarvikuni hjá Sunda Kommunu, har eg las upp úr barnabókini “Garðvættrarnir gera uppreistur”. Í sambandi við tiltakið var Bókahúsið hjá Sámal Blak stillað upp í ítróttarhøllini á Felagsskúlanum á Oyrarbakka, har upplesturin fór fram.
- Juni 2014:
- Eg luttók í bókaframløgu í H.N.Jacobsens Bókahandli í sambandi við bók mína “Rani I – Ein nýggj byrjan”. Bókadeild Føroya Lærarafelag skipaði fyri tiltakinum.
- Apríl 2014:
- Eg luttók í spennandi tiltakinum “Kom og les”. Hetta var eitt tiltak, har rithøv-undar í eina viku (31. marts – 4. apríl) vitjaðu skúlar runt í Føroyum og lósu upp fyri skúlanæmingum, tosaðu um tað at skriva søgur og ymiskt annað. Tiltakið endaði leygardagin 5. apríl við einum stórum endabresti í Norður- landahúsinum við upplestri, sangi o.ø.(sí skrá her). Í sambandi við tiltakið hevð hevði Sámal Blak gjørt eitt áhugavert Bókahús grundað á skapningar o.a. úr ymiskum føroyskum barnabókum. Eg vitjaði fimm skúlar:
- Stranda skúli (3. – 7. flokk) – “Eiturkoppaprinsessan”.
- Skála skúli (1. – 3. flokk) – “Eiturkoppaprinsessan”.
- Fuglafjarðar skúli (3. flokk) – “Eiturkoppaprinsessan”.
- Eysturskúlin (3. flokk) – “Eiturkoppaprinsessan”.
- Skúlin við Løgmannabreyt (1. flokk) – “Garðvættrarnir gera uppreistur”.
- November 2013:
- Eg luttók í Bókadøgunum í Norðurlandahúsinum, har eg las upp úr barnabókini “Eiturkoppaprinsessan”.
- September 2013:
- Eg luttók í einum hugnakvøldi í Garnhúsinum á Oyri í samband við Mentanarvikuna hjá Sunda Kommunu (SK). Á skránni var upplestur, sangur og sjónleikur við tannáringum á dramaskúlanum í SK. Eg las nakrar av mínum yrkingum upp, m.a. “Trælabundin” (útg. í Kvinna í 2009).
- November 2010:
- Eg luttók á Bókadøgunum og las upp úr fyrstu bók míni “Garðvættrarnir gera uppreistur”. Tiltakið var í Miðlahúsinum.


text:
AB leggur stóran dent á at hava væl útbúnar venjarar í øllum deildunum, bæði hjá yngru og hjá eldru liðunum.
Í januar/februar hava 11 venjarar hjá AB verið á B2 venjaraskeið hjá FSF. Tey fingu øll prógv handaði farna vikuskifti.
Tað er sera gleðiligt, at venjararnir hjá AB eru so ágrýtnir og áhugaðir at nema sær útbúgving sum venjarar. Tað ger teir enn betri førar fyri at fremja dygdargóðar venjingar, og hetta sæst uttan iva aftur í menningini av leikarunum.
Á myndini eru venjararnir, sum fingu B2 prógv. Vit ynskja tykkum tillukku og takka fyri, at tit vilja leggja so nógva orku í at skapa góðar karmar fyri øll tey, yngri sum eldri, ið ynskja at spæla fótbólt á Argjum.


text:
Tokelau
Tokelau er ein lítil oyggj í Kyrrahavi, sum hoyrir til Nýsæland. Tokelau fevnir um koralloyggjarnar Atafu, Nukunonu og Fakaofo.
Avstralásia : Avstralia · Norfolksoyggj · Jólaoyggj · Kokosoyggjar
Melanesia : Fidjioyggjar · Papua Nýguinea · Nýkaledónia · Sálomonsoyggjar · Vanuatu
Mikronesia : Guam · Kiribati · Marshalloyggjar · Norðaru Marianaoyggjar · Mikronesiasamveldið · Nauru · Palau
Polynesia : Amerikanska Sámoa · Cooksoyggjar · Franska Polynesia · Hawai'i · Nýsæland · Niue · Pitcairnoyggj · Sámoa · Tokelau · Tonga · Tuvalu · Wallis- og Futunaoyggjar


text:
Í morgin, sunnudagin, er aftur ein stórur føroyskur maratondagur. Tvær stórar maratonkappingar, sum plaga at hava føroyska luttøku verða í morgin. Í Týsklandi verður ein av heimsins allarstørstu og bestu maratonkappingum í morgin. Berlin Marathon savnar altíð nógvar føroyingar, og í ár eru úti við 40 føroyingar við. Í Odense verður næststørsta maratonkapping í Danmark runnin í morgin. H.C. Andersen Marathon er eisini vertur fyri DM í marathon sunnudagin.
Føroyskir profilar
Fleiri av Føroya sterkastu maratonrennarum fara at renna í morgin. Sum nevnt verður DM í maraton í Odense, og har fer okkara sterka kort, Valborg Heinesen at luttaka, umboðandi Sparta. Tað er nú nakað síðani, at Valborg hevur runnið maraton. Hetta var áðrenn hon veruliga fór undir skipaða venjing, so vit kunnu vænta nakað meira av henni nú.
Eftir startlistanum at døma, er góður møguleiki fyri at Valborg kemur at kappast heilt har frammi millum fimm tær bestu. Eingin avgjørdur favorittur er á degnum. Dansk Atletikforbund nevnir á sínari heimasíðu fýra sterkar kvinnur, sum fara at kappast um DM-heiðursmerkini. Valborg er ikki nevnd, men har haldi eg avgjørt, at teir hava gloymt eitt navn. Á so longum teini kann nógv henda, og Valborg hevur góðan møguleika at kappast um heiðursmerkini. Og so siga vit ikki meira, men spennandi verður at fylgja við á netinum. Byrjað verður klokkan 9.00 føroyska tíð.
Eisini hitt stjørnuskotið í føroyskari kvinnurenning, Marna Egholm, rennur í morgin. Hon er millum mongu føroyingarnar, sum renna í Berlin í morgin. Marna hevur runnið sera væl seinastu tíðina, og møguleikin fyri einari tíð undir tríggjar tímar er til staðar. Enn er bara Joan Bláfoss komin undir teir tríggjar tímarnar, men vónandi gera bæði Marna og Valborg henni bragdð eftir. Marna í Berlin og Valborg í Odense.
Valborg Heinesen rennur H.C. Andersen Marathon í morgin, og verður væntandi partur av DM-stríðnum.
Nakra supertíð hjá monnum, sum kann hótta føroyska metið hjá Absalon Hansen, skulu vit ikki vænta. Men okkara veteranrennarar eru sera sterkir. Spennandi verður at síggja, hvussu skjótt Henry Olsen kann renna. Hann bleiv 50 ár í vikuni, og hevur tí fyrimun av at vera millum teir yngstu í bólkinum 50-54 ár. Harafturat er Henry við at vera í sínum lívs formi, og ein tíð undir 2.50 tímar er als ikki ómøgulig.
Stórur hópur hjá Bragdinum er í Berlin, og venjingarnar hava leingi verið málrættaðar móti hesi avbjóðingini. Hvør einasti rennari hevur sína egnu avbjóðing. Onkur vil bróta fýra-tíma markið, onkur annar 3,5 tímar. Onkur vil seta persónligt met, meðan onnur bara vilja gjøgnumfara.
FÍF ynskir øllum góða eydnu í morgin. Minnist til at renna fyrstu 25 km við høvdinum og teir seinastu 17 við beinunum.
Tað er møguligt at taka eina app niður av heimasíðuni hjá Berlin Marathon, og umvegis hana fylgja øllum teimum føroysku rennarunum. Kappingin í Berlin byrjar klokkan 8.00 føroyska tíð
Sama er galdandi fyri kappingina í Odense, har Valborg rennur við startnr. 120.
Tey kanna, um alt er í lagi á startinum. Tina, Krista, Eydna, Bjørt, Hergerð, Ann og Petur Martin (mynd: Ann Thomsen)


text:
- Vit eru sera ørkymlað av hesum og ivast í tí burðardygga, men vit ætla at halda fram við dialogi og vónandi á tann hátt fáa ein enda á hesum drápunum. Nakað soleiðis sigur bretska stjórnin í einum svari til The Independent, sum hevur spurt um springaradrápið í Skálafirði herfyri fær nakrar avleiðingar fyri handilsavtaluna ímillum Bretland og Føroyar, sum djóraverndarfelagsskapir annars hava róð framundir átti at verið avleiðingin.
Zac Goldsmith, sum er ráðharri fyri djóravælferð, sigur í einum twitterboðum um springaradrápið, at "hetta er nakað av tí mest spýggiliga eg nakrantíð havi sæð. Tað er ein skomm fyri mannaættina".
Bretar hava savnað inn undirskriftir til at leggja trýst á stjórnina, men sum skilst eru ongar ætlanir um at endurskoða avtaluna frá bretskari síðu.
Um tú veitst okkurt, sum VP ikki veit - skriva so til vp@vp.fo


text:
Amplexa Genetics umrøtt í danska tíðindablaðnum Politiken viðvíkjandi ílegukanningum
14/01/2019
Arvaligar sjúkur kunnu liggja í dvala í fleiri ættarlið, men um bæði foreldrini bera somu úrbregði, í somu víkjandi ílegum, er váði fyri at at fáa sjúk børn.
Einstøk íleguúrbregði vísa seg óvanliga ofta millum føroyingar og tað eru júst hesi úrbregði, vit kanna fyri í Føroykanningin, sum er kanning málrættað føroyingum. Føroyakanningin kann bíleggjast á okkara føroysku heimasíðu, https://amplexa.fo.
Okkara víðkaða kanning kann vera eitt ískoyti til Føroykanningina. Títtleikin av ílegubroytingunum í víðkaðu kanningini millum føroyingar er ikki kend. Føroyingar hava sjálvandi eisini møguleika at lata seg kanna fyri hesar ílegurbroytingar/sjúkur. Til ber at bíleggja kanningina á okkara donsku heimasíðu www.amplexa.dk
Tíðindastubbin kann lesast her. Hann varð prentaður í danska tíðindablaðnum “Politiken”.


text:
Børn og ung
“Børn og ung eru umleið ein triðingur av íbúgvunum, men øll okkara framtíð.”
Ein tann mest grundleggjandi kjarnutænastan, ein og hvør kommuna veitir, eru tænasturnar til okkara børn og barnafamiljur. Hava børn okkara tað gott og fáa ein góðan barndóm her í okkara kommunu, so verður trivnaðurin í allari kommununi betri. Samstundis tryggja tey eisini, at Eysturkommuna, eisini í framtíðini, verður ein góð kommuna at liva og virka í.
Eysturkommuna hevur nú orðað ein Barna- og ungdómspolitikk, sum verður kunngjørdur í hesum skrivinum. Vit hava arbeitt leingi og nágreiniliga við honum, so hesin politikkurin er kjølfestur í okkara borgarum og okkara samleika.
Nógv fólk hava verið partur av hesum stóra arbeiði, og vil eg nýta høvi at takka tykkum øllum fyri tykkara leiklut.
Tað er sera umráðandi fyri okkum í Eysturkommunu býráð, at vit arbeiða miðvíst og málrættað, við at betra og menna um tænasturnar til okkara børn og ung. Soleiðis at tey fáa eina so góða byrjan uppá lívið sum møguligt.
Vit eru av tí áskoðan, at sjálvandi eru tað fyrst og fremst foreldrini, sum hava ábyrgd av sínum børnum. Men soleiðis sum samfelagið er sett saman í dag, so brúka børn og ung meir og meir av sínum uppvøkstri á kommunalum stovnum og í øðrum tilboðum, ið kommunan so ella so er partur av. Tí vilja vit við einum politikki royna at skapa neyðuga kjakið rundan um tilboðini, og á tann hátt altíð royna at veita ta tilboðið, ið børnini, ungdómurin og foreldur teirra spyrja eftir. Samstundis ynskja vit, at tilboðini, sum kommunan bjóðar og varðar av, hava eina høga og góða góðsku.
Vit vóna at tit taka væl ímóti hesum barna- og ungdómspolitikkinum, sum hevur fingið heitið “Børn og Ung – okkara felags ábyrgd”, og framhaldandi vilja hjálpa okkum at borga fyri so góðum tilboðum til okkara børn og ung sum gjørligt.


text:
- Tíðindi, mentan og ítróttur
Breddin: Ruðuleiki í Bústøðum
Ruðuleiki valdar í Bústøðum.
Í uppskotinum um nýggja starvsskipan fyri Bústaðir eru broytingar, ið hava við sær, at stjórin í Bústøðum at kalla verður settur undir umsiting av stýrinum. Hann sleppur nú bara at úttala seg alment við loyvi frá stýrsformanninum.
Í Breddanum hyggja vit nærri at Bústøðum og leiklutinum hjá stjóra og stýri.
Eyðun Mohr Hansen, aðalstjóri í Almannamálaráðnum, verður í útvarpsstovuni.
Breddin í útvarpinum klokkan 10.


text:
Tíðliga í komandiári fáa kundar hjá føroysku peningastovnunum nýggjan Netbanka. Í tí sambandiverður innritanin til Netbankan broytt. Í dag rita kundar inn við NemID, men táið nýggi Netbankin verður tikin í nýtslu, skulu tey í staðin brúka Samleikan.
Heita á øll umat fáa sær Samleikan
Føroyskupeningastovnarnir heita nú á kundar, sum ikki hava Samleikan, um at skrásetaseg á www.samleikin.fo, so tey kunnu rita inní nýggja Netbankan.
Ein fyrimunurat skráseta seg í góðari tíð
Tá ið ein brúkari hevur bílagt Samleikan, verður umsókninviðgjørd av Talgildu Føroyum, og viðkomandi fær beinleiðis boð, tá ið Samleikiner klárur at brúka. Um fleiri fáa sær Samleikan í góðari tíð, slepst undanóneyðugari bíðitíð, tá ið nýggi Netbankin kemur, og øll skulu brúka Samleikantil innritan.
Í Danmark verðurNemID avloyst av MitID. Tilgongdin er byrjað , men hetta fer ikki at ávirka kundarí føroyskum peningastovnum, sum bara skulu brúka Samleikan til innritan. Tey,sum av øðrum orsøkum hava NemID, eiga at fylgja kunningini frá donskummyndugleikum um, hvussu MitID verður útvegað á mitid.dk.


text:
At kunnu samskifta við onnur, soleiðis at tú ert vísur í at onnur skilja tað, tú roynir at siga, er av alstórum týdningi í menningini hjá lítla barninum. Nøkur børn við Cerebralari Paresu hava ongar avbjóðingar við at tosa. Men um títt barn við CP hevur samskiftisavbjóðingar, eru fleiri mátar og amboð, sum tú kanst læra tey at brúka í samskiftinum.
Hvussu ávirkar CP talu og samskiftið?
Í stuttum kann man siga, at CP kann ávirka hvussu samskipanin virkar millum musklarnar, sum stýra munninum, tunguni, røddini og andadráttinum. Av hesi orsøk kann samskifti tarnast. Nøkur fólk við CP klára ikki at framleiða nakað ljóð, meðan onnur klára at framleiða ljóð, men hava avbjóðingar við teirra rørslum, soleiðis at talan er torfør hjá øðrum at skilja. Hagtøl vísa á, at tað er 1 útav hvørjum 4 við CP, sum ikki klára at tosa og yvir helvtin av øllum, sum eru fødd við CP hava onkrar talutrupulleikar.
Avbjóðingar við talu, sum børn við CP kunnu hava
CP hevur, sum nógv annað, ymiskar síður, alt eftir hvar heilaskaðin er. Eg fari at nevna tey trý sløguni niðanfyri, og hvat avbjóðingin er taluni viðvíkjandi:
Spastisk – Børn við spastiskari cp hava vanliga eina sein, óstøðugar munnrørslir, sum krevja nógva orku. Teirra tala er ofta ótýðulig og røddin ljóðar spent ella hás
Dyskinetisk – Børn sum hava hetta slagi, hava tað ofta trupult at stýra teirra andlits- og tungumusklum. Tey hava tað eisini trupult at stýra andadráttinum og stemmibondunum og eisini er tað trupult at eta og svølgja.
Ataktisk – Her er røddin ofta monoton og ljóðini eru ofta “luftkend”. Teirra tala er eyðkend av at tey halda ofta steðgir og so taka talan dik á seg. Tey hava tað eisini trupult við at svølgja.
Afasi merkir at missa málið. Avbjóðingarnar eru í flestu førunum orsakað av fylgjum av apopleksi, tað vil siga, einum blóðtøppi í heilanum ella einari heilabløðing. Orsøkir sum óhapp ella heilasvullar kunnu tó eisini úrslita í afasi. Um man hevur afasi kanst tú uppliva avbjóðingar við at skilja, hvat onnur siga, við sjálv/ur at tosa, við at finna orðini ella gera setningar. Tá ið tú tosar kunnu orðini ljóða heilt skeiv. Avbjóðingar kunnu eisini vera við at lesa, skriva og rokna.
Taluapraksi er eitt slag talu trupulleikum, sum ofta sæst saman við afasi, men, sum eisini kann koma einsamalt. Taluapraksi vísir seg sum avbjóðingar við útaluni: man hevur torført við at fáa taluljóðini søgd og ringt við at skifta frá einum taluljóði til tað næsta. Um man hevur taluapraksi, skifta avbjóðingarnar allatíð. Eitt ljóð ella eitt orð kann kanska ljóða einaferð heilt rætt, men eina aðruferð, ber tað als ikki til at fáa sagt.
Dysatri merkir, at man hevur torført við at tosað orsakað av lamningi ella breki á stemmu gøgnini. Tað vil siga, at persónurin, kann hava avbjóðingar við at flyta og stýra vøddunum, sum man brúkar í talu, t.d. andadrátt vøddar, bark og háls, tungu, varrar, kjálki og góma. Um man hevur dysartri, hevur man torført við at úttala orðini, variera talu tónalagið og talu skjótleikin er niðursettur.
Hvussu samskiftir eitt menniskja, sum hevur CP?
Fyrst av øllum er tað av alstórum týdningi at staðfesta, at vit øll samskifta upp á ein ella annan hátt – eisini fólk við Cerebralari Paresu. Avbjóðingin er tó tann, at tá fólk vera fødd við t.d. CP, kann tað gerast trupult hjá umsorganarpersónum at tulka tað, barnið hevur at siga, tí at tað kann víkja so nógv frá tí vanliga. T.d. kann ein knapplig rørsla hjá einum barnið við CP tolkast ymiskt. Er talan um gleði, ótta ella vreiði? Ella hendi rørslan spontant?
Tað er ymiskt, hvussu vit sum mennisku hugsa um tað at samskifta. Nøkur hugsa, at, jú tað er, at man sigur okkurt við onkran, og viðkomandi hugsar og svarar so okkurt aftur. Tvs. at man skiftist um at senda og fáa boð, eitt nú málsliga ella á skrift. Hetta er eisini samskifti, men bert ein lítil partur av tí samlaða samskiftinum.
Tá eg skrivaði mína serritgerð um Alternativt samskiftið (ASK) vóru eg og mín vegleiðari nógv inni á hvussu vit definera samskifti. Eg læs tá fleiri bøkur hjá norska psykologinum Per Lorentzen, har hann hevur eina heldur relationella tilgongd til samskifti, og hana havi eg borið við mær í mínum arbeiði. Hon ljóðar nakað soleiðis á føroyskum:
Samskifti má skiljast sum ein felags ábyrgd, sum minst tveir persónar uppliva og merkja, at teir eru partar av eini felags handling. Samskifti er eitt grundleggjandi partur av okkara tilveru sum menniskja.
Tað er í samskiftinum við onnur – í allarfyrstu byrjan av lívinum við okkara umsorgspersónar – at vit fáa møguleikan at verða tað sjávstøðuga menniskja vit eru.
Samskifti skal síggjast sum ein grunnleggjandi mannarættur til menning. Ikki bara sum at fáa ella geva eini boð, men sum at vit eru saman, sum menniskir, um at skapa eina nýggja meining.
Um tú hevur hug at lesa mít serritgerð, kanst tú gott senda mær ein teldupost, og eg kann senda tær eitt eintak.
CP og Alternativ og Stuðlandi samskiftið (ASK)
Nøkur børn við CP hava so stórar avbjóðingar við taluni, at tað er sera torført ella ómøguligt hjá teimum at samskifta verbalt. Tað er í hesum støðum, at ASK kemur inn í myndina, og kann hjálpa hesum børnum at samskifta, so tey fáa samband og skapa relatiónir við familju, stuðlar og onnur.
Hvat er so ASK fyri nakað?
Børn, ung og vaksin við CP, sum partvís ella heilt mangla talumál, hava tørv á annaðleiðis og/ella stuðlandi samskiftisháttum. Nøkur hava tørv á samskiftisháttum, sum skal virka sum teirra talumál. Hetta kallast fyri annaðleiðis samskiftið. Á øðrum málum kennir man tað best sum alternativ kommunikation. Onnur hava tørv á samskiftisháttum, sum stuðla undir teirra møguliga skerda talumál. Hetta kallast fyri stuðlandi samskiftið. Á øðrum málum kennir man tað best sum supplerandi kommunikation. Annaðleiðis og Stuðlandi samskiftið styttist ofta sum ASK (alternativ og supplerende kommunikation), og hetta velji eg at halda fast við, tá eg skrivi um hetta evnið.
Í stuttum kan man siga, at ASK er alt tað, sum hjálpur einum persóni at samskifta, tá talumálið ikki kann nýtast á skiljandi hátt.
Dømir um ASK er tekn til talu, myndir, grafisk tekn (symbolir) ella konkretir. Eisini kann atburður, handlingar og verumáti vera útrykk, sum mugu tolkast fyri at geva meining av øðrum, umtalast sum ASK. Viðhvørt kann tað vera hent at brúka hjálpitól, so at persónurin kann skilja og lata seg skilja. Dømi um hetta kann vera samskiftisbøkur, tematalvur, teldlar ella teldir.
Tað er av týdningi at skapa eitt gott málumhvørvið fyri persónin, sum hevur tørv á eini ASK loysn, og teirra samskiftispartnarum.
Kann eg gera sum foreldur?
Tað er nógv, sum tú sum foreldur kanst gera. Tá tú ert saman við tínum barni, kanst tú royna at fylgja barninum. Tvs. at tú letur teg vegleiða av áhuganum hjá barninum, og út frá tí tosa tit saman. Niðanfyri eru nøkur dømir um hetta:
Soleiðis kanst tú tosa meðan tit spæla – Meðan tú spælir saman við tínum barnið, ella ert liðugur við eitt spæl, set so orð á alt tað tú gert, og ert hervið vísur tú hvussu tað føroyska málið ljóðar og er.
Parallelt tos – Meðan tit sita og spæla saman, kanst tú seta orð á hvat tað er sum hendur. Til dømis um títt barn spælir við kubbar ella lego, kanst tú siga, “Tú byggur. Tú setir kubbarnar saman. Áh nei, nú brotnaði tað!”
Imitasjón – Hetta merkir, at tú kanst eftirlíkna tað sum barnið sigur og styrkja teirra málbrúk.
Leinging – Hetta merkir, at tú endurtekur tað, sum barnið sigur, og leggur t.d. eitt orð afturat. Til dømi um barnið sigur “hundur”, kanst tú svara, “stórur hundur”.
Víðkan – Hetta merkir, at tú leggur meira vitan afturat tí, sum barni hevur sagt. Til dømis um barnið sigur “hundur”, kanst tú svara, “Drongurin kelar hundinum”.
Hvat ger ein talulærari, um mítt barn tosar, men tað er torført at skilja tað?
Talulærarar eru útbúnir innan hetta økið, og tað er umráðandi at fáa fatur á einum talulærara til títt barn, um tað hevur talutrupulleikar. Í tí almenna rúminum er tað Sernám, sum veitir hesa tænastu, og so eru vit nøkur, sum arbeiða sum sjálvstøðug, sum kunnu bjóða eina tænastu til títt barn.
Talulærarin ger eina heildarmetan av tínum barni, setir nakrar málsetningar upp, og harfrá verður ein undirvísingarætlan sett í verk. Ofta inniber tað eisini heimavenjingar og møguliga venjingar á stovni.
Um títt barn tosar, men hevur tó avbjóðingar á hesum økið, tá arbeiðir talulærarin við at styrkja um musklarnar sum hoyra til taluna. Herundir andadrátt, tungu, varrar, barkin, nøs, gómi og tenn. Endamálið er altíð at miðað eftir barnið fær møguleikan at samskifta á ein hátt, sum ger at tað blívur skilt. Talulærarin kann arbeiða við hesum umráðunum:
Ljóðgerð (artikulatión)
Úttalu
Staming
Ljóð- og orðagerð
Lurta
Taluhædd
Mál og orðafeingiðsmenning
Talustyrki
Orðafatan
Samband millum orð og ting
At styrkja og stýra andadráttinum
Tyggja
Svølgja
At arbeiða við samskipanini og styrkjuni millum talumusklarnar.
Ágóðin av taluvenjingum er meira enn at betra um førleikar at skilja og tosa mál. Samskiftið er sera týdningarmikið í øðrum menningarøkjum, so sum kognitiv, sosial og kenslulig menning.
Yvirskipað um cookies
Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
Neyðugar cookies
Neyðugar cookies skulu játtast, til tess at heimasíðan skal virka sum ætlað.
Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
Triðjaparts cookies
Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
Hesar cookies hjálpa okkum at betra síðuna við tíðini.
Vinaliga játta neyðugar cookies fyrst, áðrenn tú kanst goyma tínar stillingar!


text:
Landsstýrismaðurin í uttanríkis- og mentamálum, Jenis av Rana, hevur avgjørt at lata 500.000 kr. í neyðhjálp til Afganistan. Neyðhjálpin verður latin ígjøgnum heimsmatvørustovnin World Food Programme, ið hevur drúgvar royndir við neyðhjálpararbeiði í landinum, og sum í fjør varð heiðraður við friðarheiðursløn Nobels fyri sítt neyðhjálpararbeiði kring heimin.
Sambært World Food Programme er matvørutrygdin í Afghanistan so ring, at bara 5 prosent av húsarhaldunum í Afganistan fáa tað, ið av heimsmatvørustovninum verður roknað sum nøktandi føðsluvirði. Harumframt eru tvær milliónir børn í vanda fyri føðslutroti, um hjálp ikki verður fingin til vega skjótast gjørligt.


text:
Fólkaveitslan, ið Summarfestivalurin er, er nú ordiliga byrjað. Nik og Jay og teirra vinir tendraðu veitsluknøttin og hildu eina sanna poppveitslu á Vágsbøi, har fólk sungu og dansaðu við til teirra lurtaravinarliga popp.
Heilt nógv fólk var komið saman framman fyri pallin, tá Nik og Jay fóru á pallin sum høvuðsnavn á teirri rættiliga ungu skránnai hóskvøldið. Longu ein tíma áðrenn konsertina var ein rættiliga stórur flokkur av ungum gentum savnaður heilt frammanfyri pallin, og í ein tíma róptu tær eftir sínum hetjum. So tá teir báðir endiliga kom á pallin hungraði fjøldin eftir teimum. Henda hungur gjørdu teir sær dalt av og fólkaveitslan varð sett í gongd.
Sum kunngjørt áðrenn konsertina, hava Nik og Jay valt at skipa sínar framførslur eitt sindur øðrvísið enn áður. Tónleikararnir eru skiftir út við DJ Morten Breum, ið stýrir tónleikinum. Harafturat høvdu teir í besta Eminem stíl ein mann við sær, ið gekk runt á pallinum uttan ljóðføri ella mikrofon, og sum hevði til uppgávu at seta lív í fjøldina.
Eg havi ikki hoyrt teir við bólki, men tónleikurin hjá Nik og Jay hóskar sera væl til henda leistin við einum DJ, og væl poleraði poppurin bleiv leveraður sum hann skuldi. At Morten Breum eisini er ein somikið feitur DJ, at hann í støðum kláraði at geva teimum eitt sindur av kanti, gjørdi als ikki upplivingina verri.
Fjøldin var við frá fyrsta lagnum “I Love Ya”, og tá teirra størsta hitt “Lækker” bleiv spælt sum næsta lag, kókaði á Vágsbøi, og fjøldin slapp at syngja við í hittum sum “Boing”, “Elsker hende mere”, “En dag tilbage” og “Hot”.
Eftir ein góðan tíma komu rapparin Jinx og sangarin Joey Moe á pallin, og spældu fleiri løg, harav nøkur hjá Joey Moe. Tíanverri livdi hesin partur av konsertini ikki heilt upp til fyrra partin. Løgini hjá Nik og Jay vóru tað meira fangandi enn tey hjá Joey Moe. Eisini var sukursøta røddin hjá Joey Moe, tað sukuri oman á Candyflossið, ið gjørdi, at eg ikki kláraði at svølgja.


text:
Farspor á Vinnuglugganum
Farspor er tað, sum á enskum eitur cookie. Tað er ein lítil tekstfíla, sum verður goymd á telduni, teldlinum ella telefonini, tá ið tú vitjar eina heimasíðu, eisini Vinnugluggan. Farspor innihalda ikki skaðilig forrit ella virus.
Niðanfyri kanst tú lesa meira um farspor á Vinnuglugganum.
Tí nýta vit farspor á síðuni
Tað er neyðugt at nýta farspor, fyri at síðan skal virka eftir ætlan. Farspor kunnu eisini geva okkum yvirlit yvir, hvussu tú nýtir síðuna, so at vit kunnu menna hana eftir tørvi og áhuga tínum. Til dømis minnast farspor, hvat mál, tú vilt nýta, og um tú ert innritað/ur. Farspor gera eisini, at vit kunnu vísa videobrot á síðuni frá eitt nú YouTube. Sum heild nýta vit farspor fyri at gera síðuna so viðkomandi fyri teg, sum til ber.
Hvussu leingi verða farspor goymd?
Tað er ymiskt. Tíðin verður roknað, frá tí at tú vart inni á síðuni seinast. Farsporini strika seg sjálv, tá ið tíðin er farin.
Tú kanst altíð velja farspor frá
Tað gert tú við at broyta stillingar í kaganum. Hvar stillingarnar eru, veldst um, hvønn kaga, tú nýtir. Farspor, sum Google Analytics nýtir, kanst tú velja frá við at installera eitt add-on í kagan. Tað eitur Google Analytics Opt-out og kann heintast her. Minst tó til, at velur tú farspor frá, kanst tú ikki nýta tær tænastur, sum farsporini stýra.
Soleiðis strikar tú farspor
Farspor, sum tú fyrr hevur góðtikið, kunnu lætt strikast aftur. Nýtir tú PC við nýggjari kaga, strikar tú tey við at trýsta CTRL + SHIFT + Delete á knappaborðinum. Riggar ikki, ella nýtir tú MAC, mást tú fyrst vita, hvønn kaga tú nýtir. Klikk so á eitt av hesum tilsvarandi leinkjum:
Internet Explorer
Mozilla Firefox
Google Chrome
Opera
Safari macOS
Apple iPhone/iPad
Android
Gev gætur, at nýtir tú fleiri kagar, mást tú strika farspor í øllum.
Síggj og vel farspor á Vinnuglugganum
Tú kanst velja, hvørji farspor, ið Vinnugluggin skal kunna lesa inn á títt tól.
Trýst til tess á ímyndina niðast til vinstru á Vinnuglugganum og set flugubein í tey farspor, sum tú vilt loyva. Neyðugt er ikki at rita inn.


text:
U17 KVINNU LANDSLIÐIÐ
01.08.2019
Seks Neistaleikarar á U17 kvinnu landsliðnum.
Petra A. Larsen, Rúna J. Larsen, Hervør Niclasen, Maria P. Nólsoy, Sára Sigrunardóttir og Frida H. Jacobsen eru úttiknar til U17 landsliðið, sum nú eru ávegis til Georgia.
U17 kvinnurnar skulu spæla EM undan kapping í Tbilisi í Georgia. Føroyar eru í bólki við Grikkalandi, Ukraina, Serbia og Bulgaria.
Fyrsti dysturin verður spældur leygardagin 3. Aug. Kl. 09.00 føroyska tíð.
Venjarar eru Dia og Anya Midjord.
Neistin ynskir Petru, Rúnu, Hervør, Mariu, Sáru og Fridu hjartaliga tillukku við úttøkuni og vit ynskja tykkum, liðnum og venjaratoyminum góða eydnu
ÓLAVSØKAN 2019
31.07.2019
Neistin varð best bæði til skrúgonguna og í Ólavsøku-hondbóltskappingini
Í høllini á Hálsi.
Neistin varð væl umboðað til skrúgonguna á Ólavsøku 2019.
Í besta sólskinsveðri bleiv gingið oman á Tinghúsvøllin Ólavsøkuaftan.
Nógv ítróttarfeløg vóru við. Tað var ein vøkur og sigandi sjón, tá langa
røðin av børnum, ungum og vaksnum ítróttarfólki gingu gjøgnum býin
og stóðu saman um at gera okkara tjóðarhátíð festliga.
Sjónligast var tann blái Neistahópurin. Vit vóru flest og vístu eitt sterkt
samanhald. Ása Dam á Neystabø var okkara flaggberi og barð hon tað
tignarliga. Ása hevur í fleiri ár verið og er enn ein hollur stuðul í Neistanum
bæði á vøllinum sum leikari og venjari.
Nevndin vil fegin bera eina hjartans tøkk til øll sum luttóku í skrúgonguni.
Tað hevur stóran týdning fyri felagið, at vit møta fjølment til hettar tiltak og vísa
okkara góða og sterka felag, sum vit jú øll eiga okkara lut í. Latið okkum gera Ólavsøku-skrúgonguna til siðvenju. Síggjast øll aftur í næsta ár til skrúgonguna.
Kyndil skipaði fyri eini Ólavsøku- hondbóltskapping í HH Ólavsøkuaftan kl.18.00. Neistin, Kyndil, VÍF og KÍF luttóku. Ein lítil upphiting til komandi kappingarár og ein hugnalig løta í høllini fyri hondbóltsáhugaði.
Neistamenn gjørdu ikki mætari enn at vinna kappingina.
Á Neistaliðnum hendan dagin vóru:
Nicholas Satchwell, Rókur H. Joensen, Rói B. Hansen, Jóhannes Bjørgvin, Torstein Balle, Dánjal Ragnarsson, Tróndur Mikkelsen, Tróndur Kragesteen, Rasmus Søby,
Jónas Rasmussen, Jóhannes P. Kragesteen, Julian J. Kragesteen og Bjartur Hansen.
Hjartaliga tillukku Neistamenn.
U19 LANDSLIÐIÐ
16.07.2019
Tíggjar neistakvinnur eru við á U19-landsliðnum, sum í dag eru farnar til Litava.
Ingunn Kristina Persson, Hjørdis Viðstein og Sólbjørt Høj eru úttiknar til U19-landsliðið við kvinnum.
U19 kvinnurnar skulu spæla EM kapping, W19 Championship, í Kaunas og Klaipeda í Litava í døgunum 15. – 21. Juli 2019. Føroyar eru í bólki við Kekkia, Kosovo og Turkalandi. Fyrsti dystur verður spældur mánadagin 15. Juli kl. 11.00 móti Kekkia, síðan týsdagin 16. Juli kl. 13.00 móti Turkalandi og hósdagin 18. Juli kl. 11.00 móti Kosovo.
Venjarar hjá U19-landsliðnum eru Per Klarup og Christoffur Gert Nielsen.
Neistin ynskir Ingunn, Hjørdis og Sólbjørt hjartaliga tillukku við úttøkuni og ynskja vit tykkum, liðnum og venjaratoyminum góða eydnu.
OKKARA VENJARATOYMIÐ
01.07.2019
Nú er greitt, hvør kemur at manna venjaratoymið hjá Okkara monnum kappingarárið 2019/20.
Høvuðsvenjari verður, sum áður fráboðað, Mads Rydal Nielsen. Mads er dani, 28 ár, útbúgvin cand. negot. HRM & Leadership og býr í Odense. Mads hevur nógvar royndir bæði sum spælari og venjari í m.a. SUS Nyborg.
Hjálparvenjari verður David Edvardsen. David er dani, 32 ár, lærir til køliteknikara hjá Frost og býr í Tórshavn. David hevur spælt hondbólt í Føroyum í fleiri ár og hevur hann verið ein sera eyðsýndur og góður leikari øll árini. David kom til Føroyar í 2007 at spæla við STÍF og hevur síðan spælt bæði við Neistanum og Kyndli við sera góðum úrslitum. David hevur eisini í fleiri umførum verið venjari hjá ungdómsliðum. Vit eru sera fegin um at fáa David yvur í tí bláu leguna aftur og ynskja honum hjartaliga vælkoman í Neistan.
Guðrun Patursson, sum hevur verið álitið á liðleiðara postinum tvey tey seinastu kappingarárini, heldur fram komandi kappingarár.
Neistin ynskir venjaratoyminum góða eydnu og gleðir seg til samstarvið.
VENJINGARLEGA
10.06.2019
Ingunn Kristina L. Persson varð úttikin til A-landsliðið við kvinnum, sum hava verið á venjingarlegu í Århus á Hvítusunnu.
Hettar er fyrstuferð Ingunn Kristina er úttikin til A-landsliðið. Hon er 19 ára gomul og er ein av berandi kreftunum á besta liðnum hjá neistakvinnum. Ingunn Kristina hevur tó verið á landsliðsferð fyrr, men hevur tað verið við ungdómslandsliði.
Venjingarlegan hjá A-landsliðnum er liður í fyrireikingunum fram móti EM-kappingin í heyst. Kvinnurnar hava spælt tveir venjingardystir og vunnu báðar. Tær vunnu 31-28 móti Sønderjyske og vunnu 32-28 móti Århus.
Neistin ynskir Ingunn Kristinu L. Persson hjartaliga tillukku við úttøkuni og alt tað besta á komandi hondbóltsleið.
TRIÐJA UMFAR
10.06.2019
Tróndur Kragesteen, Nicholas Satchwell og Rói B. Hansen eru enn einaferð úttiknir til A-landsliðið við monnum.
Landsliðsvenjarnir, Sonni Larsen og Jeppe Borch hava nú úttikið teir 16 leikararnar, sum skulu mannað A-landsliðið við monnum til triðja og síðsta EM-undankappingarumfarið í hondbólti.
Manslandsliðið skal spæla móti Montenegro í Farum 13. Juni og móti Danmark í Aalborg 16. Juni
Neistin ynskir Trónda, Nic og Róa hjartaliga tillukku við úttøkuni og ynskir venjarahópinum og liðnum góða eydnu.
GENTUR 14 TIL SKJERN
19.05.2019
10 Neistagentur eru úttiknar at luttaka á hondbóltsferðini til Skjern, sum HSF skipar fyri.
Tilsamans 31 gentur eru við á ferðini. Tær spæla venjingardystir móti Esbjerg, Skjern og Skanderborg. Venjingarlegan er frá 16. – 20. Mai.
Neistagenturnar, sum eru við, eru Silja Muller, Birna Eyðunardóttir, Lea Mohr, Sára Sigrunardóttir, Anna Sigrunardóttir, Brá Reginsdóttir, Silja Heðinsdóttir, Bjørk F. Joensen, Marita J. Arge og Maria P. Nólsoy (sum vegna serligar umstøður mátti melda avboð). Hallur Danielsen og Eyðun R. Jensen eru við sum venjarar.
Neistin ynskir 04´ hópinum og venjaratoyminum eina góða venjingarlegu og góða eydnu.
Leggjast má afturat, at tað er sera flott, at heili 10 gentir í sama árgangi frá Neistanum eru millum tær útvaldu at luttaka á hesi ferðini.
Okkara bláa hjarta gleðist vegna felagið og ikki minst tykkara vegna. Koyrið á.
NÝGGJAN VENJARA
11.05.2019
Maja Dragoljubovic verður aftur at síggja í neistamálinum komandi kappingarár 2019/20.
Vit í Neistanum eru sera fegin um, at Maja heldur fram á okkara besta kvinnuliði, har hon kann verða við til at verja aftasta skansa og styrkja um liðið.
NÝGGJAN VENJARA
02.05.2019
Besta mansliðið hjá Neistanum fær nýggjan venjara komandi kappingarár.
Neistin hevur skrivað sáttmála við Mads Rydal Nielsen. Hann skal venja okkara neistamenn kappingarárið 2019/20.
Mads R. Nielsen er dani. Føddur í 1991 og býr í Odense. Hann er útbúgvin Cand. negot. HRM & Leadership. Hevur tikið DHF venjaraútbúgvingina í 2019. Mads hevur verið høvuðsvenjari hjá SUS Nyborg hondbólt, 2. Div. monnum kappingarárið 2018/19. Eisini hevur hann verið høvuðsvenjari hjá bæði U16 og U18 dreingjum 1. Div. hjá SUS Nyborg, umframt U16 og U18 dreingjum 1. Div. í GOG og á Oure.
Mads er uppvoksin í SUS Nyborg hondbóltsfelagnum. Hann elskar hondbólts- verðina. Mads hevði vónir um at gerast yrkis hondbóltsleikari og varð væl á veg, men hansara karriera steðgaði í 2014, tá hann fekk ein alvorligan skaða í økslina. Sum seniorleikari náddi Mads at spæla í 1. Div. í eitt ár og valdi síðan at fara venjaraleiðina.
Neistin gleðir seg til samstarvið við Mads og ynskja vit honum hjartaliga vælkomin í felagið og góða eydnu.
Jeppe Borch hevur valt at fara aftur til Danmarkar, har hann skal venja U17 dreingir hjá GOG á Fjóni. Jeppe hevur verið í Neistanum í tvey kappingarár og hava tað verið tvey góð og mennandi ár hjá okkara monnum. Neistamenn hava hesi tvey árini saman við Jeppa Borch og venjaratoyminum vunnið tvey FM-silvurheiðursmerki og eitt steypafinalu gull.
Neistin takkar Jeppa fyri tíðina í felagnum og ynskir honum blíðan byr framyvur.
SMS VENJARATOYMIÐ
18.04.2019
Venjaratoymið hjá SMS liðnum hjá Neistanum er uppá pláss.
Neistin hevur gjørt avtalu við Kára Horn, Flemming Raben og Eirikur Magnussen at taka sær av SMS liðnum komandi kappingarár 2019/20.
Hettar eru alt kend andlit í Neistahøpi. Kári Horn, sum hevur verið venjari hjá kvinnunum nú tað seinasta hálva árið, heldur fram sum høvuðsvenjari.
Flemming Raben, sum hevur verið venjari hjá Neistanum í fleiri umførum, verður hjálparvenjari. Eirikur Magnussen, sum hevur verið liðleiðari í fleiri ár, tekur enn eitt tørn.
Neistin gleðir seg til samstarvið og ynskir teimum hjartaliga vælkomin í felagið.
OPIÐ HÚS HJÁ NEISTANUM
12.04.2019
Í samband við at ÍSF fylti 80 ár í ár, lat hondbóltsfelagið Neistin hurðarnar upp fyri øllum áhugaðum 6. Apríl í Gundadalshøllini frá kl. 13-15.
Dagurin varð sera væl eydnaður og nýttu fleiri høvið at vitja í høllini bæði nýggj og kend andlit. Gjørdur varð ein bóltbani til tey smáu. Har vóru bóltar og skotkappingar. Eisini bjóðaðu tey øllum at verða við til minihondbólt, har børn og foreldur kundu spæla saman við leikarum frá bestu liðnum.
Tíð varð eisini til ein drekkamunn við kaku og sunkist og vatn til tey smáu. ÍSF lundin kom framvið at heilsa uppá. Ein sera hugnalig løta.
Tríggir Neistamenn við á ferðini.
09.04.2019
Tróndur Kragesteen, Nicholas Satchwell og Rói Berg Hansen eru úttiknir til A-landsliðið við monnum. Rói spælir við FIF í Keypmannahavn, men loyva vit okkum enn einaferð at rokna hann sum okkara.
A-landsliðið við monnum fór av landinum í gjár. Teir skulu spæla 2 dystir móti Ukraine. Fyrri dysturin verður spældur, mikudagin 10. Apríl kl. 17.00 føroyska tíð á útivølli í Ukraine. Seinni dysturin verður spældur, leygardagin 13. Apríl kl. 17.45 føroyska tíð á heimavølli í Royal Arena í Keypmannahavn. Venjarar eru Sonni Larsen og Jeppe Borch.
Neistin ynskir Trónda, Nic og Róa hjartaliga tillukku við úttøkuni og ynskja vit teimum, liðnum og venjarahópinum góða eydnu.
FM-FINALAN ER OKKARA
29.03.2019
GULL TIL NEISTAN
01.03.2019
Neistamenn vunnu gull í steypafinaluni Í HH Leygardagin 23. Feb. 2019.
Í farna vikuskifti blivu steypafinalurnar spældar í HH, 23. og 24. Feb. Neistin hevði 6 lið við í finaluni og vann Neistin gull í heili 5 av 6 møguligum finalum.
Neistamenn spældi móti Kyndli. Neistin rann aftaná meginpartin av dystinum, men kempaði væl. Komu sera væl aftur í aftur bæði í fyrra hálvleiki og í seinna hálvleiki, har teir vóru aftanfyri við fleiri málum. Í endanum av dystinum megnaðu Neistamenn at hála seg upp á javnt 22-22, tá tann royndi og góði Rasmus Søby síðan avgjørdi dystin í seinastu sekundunum og skeyt eitt dundurskot langt útifrá, sum tryggjaði Neistanum gulli og ein 23-22 sigur á Kyndli.
Neistin, G18 spældu eisini finalu móti Kyndli. Neistagenturnar spældu ein sannførandi og góðan dyst. Ivi varð ongantíð um, hvat varð betra liðið. Neistin vann 24-18 á Kyndli og annað gullið hjá Neistanum kom í hús. Rúna Larsen hjá Neistanum stóð ein branddyst í málinum og bleiv hon vald til dagsins leikara í G18 finaluni 2019.
Neistin, D18 spældu finalu móti Stíf. Somuleiðis vístu Neistadreingirnir beinanvegin, at teir vóru betra liðið og vunnu ein tryggan sigur á Stíf 34-26. D18 vunnu sostatt Neistanum triðja gullið.
Julian Jónsson Kragesteen hjá Neistanum vísti sera gott spæl og bleiv valdur til dagsins leikara í D18 finaluni 2019.
Neistin, D10 byrjaðu seinna finaludagin, sunnudagin, sera væl. Neistin spældi móti H71. Neistadreingirnir komu afturút, men kempaðu seg sera væl inn aftur í dystin. Teir vildu ikki geva upp og endaðu við at vinna 12-10 á H71 og fingu fjóðra Neistagullið.
Jógvan í Skála hjá Neistanum var sera tryggur á vonginum og bleiv valdur til dagsins leikara í D10 finaluni 2019.
Neistin, G14 spældu somuleiðis móti H71. Neistagenturnar vóru suverenar og vunnu stórsigur á H71 25-12. H71 genturnar fingu ikki eitt bein til jørðina. Okkara gentur vunnu sostatt tað fimta steypagullið.
Lea Mohr skoraði sera væl á vonginum og bleiv vald til dagsins leikara í G14 finaluni 2019.
Neistin, G16 spældu eisini móti H71 og bleiv hesin dysturin ein gysari av eini aðrari verð. Neistagenturnar spældu ein sera flottan dyst. Tær komu afturút, men góvu ongantíð upp. Kempaðu til tað síðsta. Ein sonn finala. Dysturin endaði við javnleiki og máttu tær tí út í longda leiktíð 2 x 5min. Eisini tá stríddust tær fyri hvørjum bólti og var tað bert smáir marginalar, sum gjørdi, at H71 vann dystin 29-28. Eitt sera flott silvurheiðursmerki bleiv tað til hjá Neistagentunum, sum líka so væl kundi havt verði gull. Vit kunnu siga, at Neistagenturnar vóru gull verdar.
Maria Pálsdóttir Nólsoy stýrdi dystinum hegnisliga og bleiv vald til dagsins leikara í G16 finaluni 2019.
Takk til venjarar, leikarar, hjálparar (í básinum/til veitsluna) og áskoðararnar fyri eitt framúr steypafinaluvikuskifti 2019.
Koyr á Neistin
Blátt er Gott
NEISTAMENN Í FINALUNI
19.02.2019
Neistamenn vunnu sannførandi 2. hálvfinaluna móti Kíf í steypakappingini.
Sunnukvøldið 17. Februar spældu Neistamenn hálvfinalu móti Kíf og vunnu 27-21. Neistaleikararnir vóru klárir frá fyrsta bríksli og lótu ongan iva verða um, at teir skuldu í steypafinaluna. Ein væl spældur dystur bæði í verju og álopi, har allir menn vóru klárir allar 60 minuttirnar. Heili 9 mans komu á máltalvuna. Flott. Góður geistur á bonkinum og ein áskoðarafjøld, sum áhaldandi rópti og trummaði allan dystin. Hjartaliga tillukku Neistin.
Steypafinalurnar “Faxe Kondi” verða spældar leygardagin 23. Feb. Og Barna/ungdómsfinalurnar verða spældar sunnudagin 24. Feb.
Leygardagin verða fýra finalur spældar og er Neistin við í heili trimum av fýra finalum. Eisini hava vit trý lið við í finalunum sunnudagin.
Skrá fyri Neistaliðini:
Leygardagin 23. Feb.
Kl. 16.00. OKKARA. NEISTIN - Kyndil
Kl. 18.00. G18. NEISTIN - Kyndil
Kl. 19.30. D18. NEISTIN - Stíf
Sunnudagin 24. Feb.
Kl. 13.30. D10. NEISTIN - H71
Kl. 15.50. G14. NEISTIN – H71
Kl. 17.50. G16. NEISTIN – H71
(fullfíggjað skrá sæst á hsf.fo)
Kostnaður – atgongumerki til finaludagarnar:
100kr. fyri vaksin per dag
30kr. fyri børn í skúlaaldri per dag
Tað er SERA umráandi, at vit Neistafólk møta til dystirnar og stuðla okkara finalistum, bæði leygardagin og sunnudagin. At vit øll í felag eru saman um hettar. Møtið fjølment. Setið vikuskiftið av til hondbóltin/Neistan. Neistin hevur bás í høllini báðar finaludagarnar, har selt verður m.a. suppa við breyð, heimagj. sandwishbollar, sjokoláta, vatn, sodavatn o.m.a.
Gleða okkum at servera fyri tykkum.
Leygardagin 23. Feb. Kl. 13.00 verður upphiting til OKKARA Finaluna í nýumvalda Neistarúminum, har okkurt leskiligtverður at fáa. Vit fara at hugna okkum saman og byggja ein rimmar stemning upp, áðrenn farið verður niðan at stuðla OKKARA monnum. Øll eru hjartaliga vælkomin, bæði stór og smá.
Síggjast.
NEISTIN
Blátt Er Gott
5 lið í finaluni
13.02.2019
Hálvfinaluumførini hjá okkara Neistabørnum og ungdómi í steypakappingini eydnaðust væl
G18, D18, G16, G14 og D10 eru í finaluni.
- G18 spældu hálvfinalu ímóti H71. Neistagenturnar vístu geist og vilja og vunnu
ein flottan sigur 26-23
- D18 spældu eisini móti H71. Hóast H71 kom í so tætt til tíðir, so var sigurin ongantíð
í vanda. Neistadreingirnir 26-16 á H71.
- G16 spældu hálvfinalu móti Víf. Víf royndi at ørkymla Neistan við at verja offensivt, men
Neistagenturnar loystu tann knútin og lótu ongan iva verða og vunnu 31-23 á Víf.
- G14 spældu móti Kyndil/ÍA. Hendan dystin átti Neistin frá fyrsta bríksli av. Neistin vann
ein tryggan sigur 22-9.
- D10 Neistin a spældu móti TK. Neistadreingirnir vóru málsøkjandi og suverenir. Neistin
vann heili 17-7 á TK.
- D16 spældu hálvfinalu móti Stíf. Neistin kom afturum við fleiri málum beinanvegin
og ringt varð at koma aftur í aftur. Neistin tapti greitt hendan dystin. Seinni spældi
Neistin A-bronsudyst móti Kíf og vann Neistin trygt 23-17.
- D14 spældu móti H71 a og taptu greitt 24-14. Spældu síðan ein sera spennandi
A-bronsudyst móti Stíf, sum endaði við 29-28 sigri til Stíf aftaná 2 ferðir longda leiktíð.
Neistadreingirnir kempaðu til tað síðsta. Sera javnur dystur allanvegin. Skiftust at verða
frammanfyri við einum og tveimum málum.
- G10 Neistin a spældi eisini A-hálvfinalu. Tær spældu móti H71 a. Dysturin endaði 10-5
til H71 a. Seinni spældi Neistin a A-bronsudyst, sum tær vunnu 4-8 á EB a og komu tí
heim aftur við bronsu heiðursmerkinum. Tað er sera flott, tá hugsað verður um, at av
máli 7-8. B-bronsudysturin varð eisini spennandi. Neistagenturnar kláraðu flott at hála
sigurin heim og vunnu 7-9 á H71 c og fingu sostatt bronsu heiðursmerki.
- D12 Neistin a spældu ein sera flottan B-hálvfinaludyst móti ÍA, sum teir vóru um reppið
- D10 Neistin b spældi B-hálvfinalu móti Kíf, sum teir taptu greitt 2-8. Neistin b spældi so
Alt í alt fekk Neistin í barna og ungdómsdeildini 5 bronsu heiðursmerki í hús í
Faxe Kondi finalurnar verða spældar í HH 23. og 24. februar.
Neistin
Blátt er Gott.
Ungdómsmennari
11.02.2019
Kári Horn nýggjur venjari hjá Neistakvinnum
19.12.2018
Nú hondbóltskappingin er hálvrunnin og jólasteðgur stendur fyri durum, er broyting í venjaratoyminum hjá Neistakvinnum.
Birgir Hansen, venjari ynskir ikki at halda fram, og Neistin hevur gingið hansara ynski á møti.
Tískil hevur Neistin valt at steðga samstarvið við venjaratoymið, og hevur sett Kára Horn sum nýggjan venjari, tað sum eftir er av hesum kappingarárinum og komandi kappingarár.
Eirikur Magnussen heldur fram sum liðleiðari hjá Neistakvinnum.
Saman hava felagið og nýggi venjarin lagt eina miðvísa framtíðarætlan fyri Neistakvinnur.
Eins og í øðrum feløgum er javnan ættarliðsskifti á liðum, og soleiðis er eisini á kvinnuliði Neistans júst nú. Yngri leikarar hava tikið við, og hava fingið uppgávuna at lyfta arvin eftir eldri og royndari leikarum.
Neistin er siðursvant felag, og tí er uppgávan hjá ungu Neistakvinnunum stór, men tíbetur eru nógvar ungar raskar Neistakvinnur klárar at bjóða seg fram.
Fyri at framtíðartryggja er málið framhaldandi at menna ungu leikararnar, og geva teimum neyðugar førleikar og royndir.
Soleiðis verður arbeitt miðvíst at tryggja bestu umstø›ur og harvið góð úrslit frameftir.
Neistin takkar Birgiri Hansen, Kára Nielsen og Peturi Martin Johansen fyri tíðina í Neistanum, og ynskir samstundis Kára Horn vælkomnan, og blíðan byr í arbeiðinum saman við Neistakvinnum.
A-landsliðið við monnum
23.10.2018
Venjingarlega
3.09.2018
Venjingin er nú byrja
23.08.2018
Venjarin gevur boð úti á facebookbólkunum og er tað tí sera týdningarmikið, at tit lima tykkum í rætta bólk.
Tá møtt verður til venjing, skal leikarin verða ílatin venjingarklæðir og venjingarskógvar. Hava hondbólt og tað góða lagið við
Neistin ynskir øllum eitt gott kappingarár.
Venjingarætlan
Fimm Neistamenn úttiknir
07.08.2018
U20 landsliðið við monnum
20.07.2018
Maja í Neistan
11.06.2018


text:
Vit ynskja at kunngera alt ráð Guds
Áp. 20,27
Kategori: Kelduvaðið 2021
Kelduvaðið sunnukvøldið 15 august 2021. Vertur: Kári Kjelnæs Skrá: Tala: Símun Absalonsen – Jesus eina! Orðið fyri dagin: Hjá tær er fyrigeving – Gunnlyg Kallsberg lesur. Sangir í sendingini: “Tú leitar.” Hervør á Torkilsheyggi syngur. “Tú ert góður á, Gud, míni sál ert tú alt.” Orð: Josepha Gulseth, og...Read More
Við Kelduvaðið 8. august 2021. Vertur: Kári Kjelnæs Skrá: Tala: Niels Johannessen – Tær 12 ættir Ísrales Orðið fyri dagin – Prísurin fyri synd – Gunnleyg Kallsberg Sangir í sendingini: Hann valdi meg – Kristina Bærentsen Eg sá í Jesu andlit – NSFG 425 – Ólavur á Váli Verdur...Read More
Við Kelduvaðið 1. august 2021 Vertur: Jóhan við Neyst Skrá: Tala úr Kristnastovu á Amager – John Hammer – Á Vinnandi liðnum Orðið fyri dagin – So mikið meir – Gunnleyg Kallsberg lesur Sangir í sendingini: “Eg, eri, er vegurin sannleikin lívið.” Betesdakórið syngur. Orð. Jógvan Gerðalíð og lag Jógvan...Read More
Kelduvaðið 25. juli 2021 Vertur: Kári Kjelnæs Skrá: Tala: Símun Absalonsen. Evni: “Ein einfaldur boðskapur.” Orðið fyri dagin: “Góð og troystarrík orð.” Gunnleyg Kallsberg lesur. SANGIR í sendingini: “Tá ein nýggjan dag tú byrjar, minst at biðja tá.” Kvartettin syngur. ( Nr. 709 ) “Mangastaðni mong ein sál, er...Read More
Kelduvaðið sunnukvøldið 18 Juli 2021. Kári Kjelnæs er vertur Tala úr Kristnastovu á Amager, “Øssur Berghamar.” Evni: “Rótfest í trúnni.” Orðið fyri dagin. Evni: “Dávid og Mefiboset.” Jóhan við Neyst lesur SANGIR Í sendingini: “Hvør á Harrans síðu, fram seg stilla vil.” Betesdakórið syngur. ( Nr. 990 ) “Tú...Read More
Kelduvaðið 11. juli 2021 – Vertur: Johan við Neyst Skrá: Tala: Jóhan Larsen – Jesus er frelsari syndaranna Orðið: Gud hevur talað – Gunnleyg Kallsberg lesur Sangir í sendingini: “Alsamt longdist mær at fáa, sløktan sálartosta mín.” Betesdakórið syngur. ( Nr. 397 ) “Mær mangan søgd er søga, Jesus kom...Read More
VIÐ KELDUVAÐIÐ Sunnukvøldið 4. juli 2021. Vertur: Kári Kjelnæs Skrá: Tala: Jóhan við Neyst – “Ábyrgd okkara sum trúgvandi.” Orðið fyri dagin: “Hon lívgaðist uppaftur tá hon hoyrdi orð Guds.” Kári Kjelnæs lesur. Sangir í sendingini: “Hátt á einum kletti, ein viti stóð.” Felagssangur úr Betesda. ( Nr. 976...Read More
Við Kelduvaðið sunnukvøldið 27 juni 2021 Vertur: Jóhan við Neyst Skrá: Tala: Regin Hammer – Jesus setur spurningar. Orðið fyri dagin: Gunnley Kallberg – Hjá tær er fyrigeving Sangir í sendingini: “Alt til Jesus vil eg geva, honum bera alla tøkk.” ( Nr. 859 ) Midnáttarbólkurin syngur. “Tá ið...Read More
Ungdómsmøti úr Betesda í Klaksvík. Helgi Johannesen talar og evni er “Vandin fyri fráfalli”....Read More
Við kelduvaðið sunnukvøldið 13 juni 2021 Vertur: Kári Kjælnes Skrá: Orðið fyri dagin: Tað lýsti fyri degi – Jóhan við Neyst lesur Tala: Jóhan Larsen. Evni: “Kom til Jesus.”” SANGIR í sendigini: “Bert ein dag, hvør troyst ið neyð og vága.” ( Nr. 732 ) “Eitt sinn enn hin...Read More


text:
So er tíðin komin til menninar!
Ert tú mannfólk og orkar tú ikki so væl at ganga ella renna? Er tað strævið at ganga í trappum? So er at lata teg í skógvarnar og møta á Tórsbreyt mikudagin 1.november kl. 17.00. Tá eru Hilmar Høgenni og Arnfinnur Helmsdal klárir at venja við tykkum.
Allir menn kunnu koma við, líka mikið hvussu illa tit orka. Venjingin er tvær ferðir um vikuna. Mikudagar kl. 17.00 og leygarmorgnar kl. 8.30. Byrja verður heilt varliga og ferðin er ikki skjótari enn 6 min fyri hvønn kilometur – allarhelst seinni enn tað. Endamálið er at koma í betri form.
Ikki er neyðugt at melda teg sum lim beinanvegin. Kom bara við fyrst og finn út av, um hetta er nakað fyri teg og so finna vit út av limahaldinum seinni.
Hilmar og Arnfinnur eru klárir! Eru tit?
Síggjast mikudagin 1.november kl. 17.00 á Tórsbreyt.


text:
Gary Oldman
Gary Leonard Oldman, føddur 21. mars 1958, er ein bretskur sjónleikari, leikstjóri og tónleikari. Hann hevur spælt við nógvum filmum, eitt nú hevur hann spælt leiklutin sum Sid Vicious í Sid and Nancy, Joe Orton í Prick Up Your Ears, Lee Harvey Oswald í JFK, Dracula í Drakula filminum hjá Bram Stoker frá 1992, Drexl Spivey í True Romance, Norman Stansfield í Léon: The Professional, Ludwig van Beethoven í Immortal Beloved, Sirius Black í Harry Potter filmsrøðini, James Gordon í Batman filmsrøðini hjá Christopher Nolan og sum George Smiley í Tinker Tailor Soldier Spy.


text:
Endamál: At kunna sær störvini á staðnum og starvsheitini sum fylgja störvunum.
- Hvat livibreyð hevur fólkið á staðnum?
- Hvat fyri störv hava tey?
- Hvat fyri áhugamál hava íbúgvarnir?
Uppgáva:
Hvat innibera störvini á staðnum? – leiklutaspæl ella teldukunning (tit kunnu taka video ella gera aðra teldukunning og koyra á netið(vefnum)).
Teknað ella tak mynd av íbúgvum í býnum/bygdini í leik og starvi – hvat fyri leiklut hevur hvör fyri seg í samfelagnum? Setið frágreiðingartekst undir myndirnar. Gerið plakat ella myndaalbum í t.d. Bookr eða Flicker.
Send linkin á wiki síðuna hjá flokkinum ella til samskiftaflokkin og fá eins upplýsingar í staðin.


text:
At Fregnir royna at sáa split og sundurlyndi í eitt so stórt arbeiði, sum í so mong ár er lagt í at vinna Føroyum altjóða ítróttarliga viðurkenning, er alla átalu vert! Og at blanda politikk upp í málið, sum fyri okkum øll hevur verið borið oman fyri allar politiskar hugsjónir og meiningar, er ófyrigeviligt!
Í Fregnum fríggjadagin røkkur ein longri herferð hjá blaðnum tindunum. Hetta tykist hava verið ein miðvís herferð móti føroysku royndunum í fleiri harrans ár at vinna Føroyum olympiska viðurkenning, samstundis sum alt verður gjørt fyri at grugga málið og blanda politikk uppí.
Hetta er serstakliga harmiligt, tí síðani miðskeiðis í 80-árunum hava mong fólk – uttan mun til politiska ella ríkisrættarliga sannføring – staðið saman sum ein maður í tí stóra arbeiði, ið er gjørt fyri at geva Føroyum ein olympiskan kjans.
Tað stutta av tí langa er, at ein russari fyri blaðið ringir til russiska næstformannin í altjóða olympisku nevndini, Vladimir Smirnov, og spyr hann um útlitini fyri, at Føroyar skulu fáa olympiska viðurkenning. Saman við greinini er m.a. mynd av hesum sama Smirnov saman við russiska forsetanum Vladimir Putin.
Smirnov vildi verið meira enn vanliga djarvur, um hann svaraði “Da!”, tá hann fekk spurningin. Sjálvandi svaraði hann “Njet!”, tí hvussu skuldi hann annars vart seg yvir fyri t.d. Putin, tá hann við einum játtandi svari vildi sagt, at eisini Tjetjenia skuldi havt rætt til olympiska viðurkenning?
Nei, svarið gevur seg sjálvt! Tað er, sum so mangan verður tikið til, at “sum tú spyrt, skalt tú vænta tær svar”. Støðan hevði verið tann sama fyri fáum árum síðani, um tú spurdi táverandi olympiska forsetan Samaranch tað sama. Sjálvandi vildi spaniólin ikki lova Føroyum upp í part, tí tað vildi verið tað sama sum at rætt Baskaralandinum eina hjálpandi hond!
Blanda politikk uppí
Í áravís hava Ítróttarsamband Føroya og føroysk ítróttarfólk – uttan mun til politiska hugsjón – arbeitt fyri føroyskum sjálvræði á ítróttarøkinum. Fleiri hundrað túsund krónur eru brúktar við tí eina endamálinum: At greiða limunum í altjóða olympisku nevndini og øðrum frá, hví Føroyar skulu samanberast við tey 13 ikki-fullveldini við olympiskum limaskapi, og ikki við baskar ella tjetjenar, ið ikki eru sjálvstøðugar ítróttartjóðir.
Spell, um alt hetta arbeiði nú skal fara fyri skjeytið, bara tí politikkur kemur uppí. Tí tað er tað, Fregnir miðvíst hava roynt í eitt hálvt ár – kanska við einum vanlukkuligum úrsliti fyri tað longu nú gjørda arbeiðið, og ikki minst fyri virkishugin hjá fleiri av teimum, ið hava lagt nógv fyri Føroyum til frama í hesum máli.
Um hugsað verður um føroyskan ítrótt seinnu árini, so hevur stóra fyrimyndin hjá teimum flestu óivað verið fótbóltssambandið, ið vann sær altjóða viðurkenning og tí hevur verið við í altjóða kappingum í yvir tíggju ár. Hetta er eitt livandi prógv um, hvat føroyskur ítróttur kann avrika – eisini í framtíðini!
Skulu vit nú kanska taka Føroyar úr bæði UEFA og FIFA, tá vit tosa um fótbólt? Tað má vera náttúrliga avleiðingin, tá vit – sambært Fregnir og øll tey, ið vilja rumbla og grugga hetta málið – als ongan rætt hava at vera uppi í altjóða ítrótti, tí ríkisrættarliga støða okkara nú einaferð er, sum hon er!
Sjálvandi fer einki føroyskt ynski at koma um hetta, men tá nú idealini skulu setast í hásæti, so vildi tað verið tað einasta rætta! Alt annað er at snúlta og nassa upp á altjóða ítróttarsamfelagið, uttan at hava nakran sum helst rætt til at vera uppií!
Óvitandi ítróttarleiðari
Fyri at venda aftur til Smirnov, so má tað sigast at vera skelkandi, at ein so høgtstandandi ítróttarleiðari ikki veit av, hvar Føroyar eru. Vóru russar kanska ikki í Føroyum og spældu HM-fótbólt í fjørsummar? Og varð føroyska fótbóltslandsliðið kanska ikki sjónvarpað út í hvønn russiskan krók, tá tað var í Moskva og spældi?
Eisini átti hann at vitað betur, tá talan er um, at ST-limaskapur skal vera nøkur treyt fyri altjóða olympiskari viðurkenning. Veit hann kanska ikki av, at Sveits – sum jú ikki er limur í ST – fyri bara trimum vikum síðani vann trý gull-, tvey silvur- og seks bronsuheiðursmerki á olympisku vetrarleikunum í Salt Lake City?
Ella fyri at gera tað uppaftur greiðari: Veit Vladimir Smirnov ikki av, at hann sum næstformaður í altjóða olympisku nevndini eisini hevur ábyrgd av paralympisku leikunum, har Føroyar ferð eftir ferð hava vunnið heiðursmerki av øllum slagi og eru við á jøvnum føti við allar aðrar tjóðir?
Sama, hvør ríkisrættarliga støða okkara er, so er tað ein sannroynd, at nógvar av okkara ítróttargreinum hava vunnið sær altjóða viðurkenning og luttøku, og tað kann sjálvt ikki Fregnir gera nakað við.
Óneyðugt arbeiði fyri framman
Hinvegin kann henda, at stórt óneyðugt arbeiði stendur fyri framman, so vit kunnu fáa uppbygt álit á Føroyar sum ítróttartjóð av nýggjum. Í staðin fyri at leggja sakina fram so positivt sum møguligt, noyðast vit nú at sannføra ein mann, sum longu alment hevur sagt “Njet!”
At Fregnir skulu skriva, at danska ítróttarsambandið “hevur staðfest”, ella at statsministarin hevur “gjørt greitt”, at fullveldi er ein fyritreyt, er snøgt sagt ófatiligt, tí Ítróttarsamband Føroya hevur fult sjálvræði, og tað hevur als ikki okkara áhuga, hvørjar løgfrøðiligar metingar danskarar gera sær.
Okkara ráðgevar og okkara kenningar innan altjóða ítrótt siga greitt: “Ígjøgnum fullan sjálvstøðugan altjóða limaskap í ENGSO, FIFA, IPC, IHF og nógvum øðrum altjóða ítróttarsamgongum eru Føroyar viðurkendar sum land í ítróttarhøpi. ÍSF hevur eina aktiva framhaldandi umsókn liggjandi frá fyrst í 80-árunum, og síðani tann dagin eru fleiri sambarlig lond tikin upp sum limir, og meira er ikki um tað!”
Harafturat kemur, at altjóða olympiska nevndin longu fyri langari tíð síðani skrivliga hevur boðað frá, at viðtøkurnar hjá olympisku nevnd Føroya vóru góðkendar, og at einasta, ið restaði í, var føroyskur limaskapur í nóg nógvum altjóða sersambondum – og tað treytina lúka vit nú!
Átalu vert og ófyrigeviligt!
Nei, Fregnir vinna neyvan nakað heiðursmerki fyri sína herferð móti tværpolitisku – ella rættari: ópolitisku – føroysku royndunum at vinna Føroyum altjóða viðurkenning í ítróttarhøpi.
Og nú eg síggi, at onkur rósar blaðnum fyri at hava víst góðan blaðmannasið, so kann eg bara leggja aftrat, at Fregnir frá byrjan og til nú hvørki hevur sett seg í samband við Ítróttarsamband Føroya ella føroysku olympisku nevndina. Ikki ein spurningur er komin frá blaðnum, ið annars ikki sparir upp á telefonrokningina, tá “tey røttu svørini” skulu umbiðjast úr øðrum londum!
Alt byggir á gitingar og illgitingar, og endamálið er ikki at lýsa málið til fulnar, men bara at grugga tað og gera tað so ógreitt sum gjørligt. Tað er stórt spell, tí hetta hevur bara til endamáls at fáa higartil framda føroyska arbeiðið fyri altjóða ítróttarviðurkenning av rætta sporinum. Hevur føroyski ítrótturin ikki betri uppiborið?
At sáa split og sundurlyndi í eitt so stórt arbeiði, sum í so mong ár er lagt í hetta mál, er alla átalu vert! Og at blanda politikk upp í málið, sum fyri okkum øll hevur verið borið oman fyri allar politiskar hugsjónir og meiningar, er ófyrigeviligt!
við ítróttarkvøðu
Heðin Mortensen,
Forseti í Ítróttarsambandi Føroya


text:
Leygardagin 3. mars kl. 18.30 hevur Fornminnisfelagið í Nes kommunu alment hugnakvøld við eydnuhjóli á Svangaskarði.
Tórður Mikkelsen hugleiðir um sendingarnar “Við Tórði á túri”.
Borðreitt verður við kaffi og køkum.
Nevndin vil við hesum tiltaki vekja áhuga fyri felagnum og samstundis skaffa pengar til Bygdasavnið, sum arbeiðir við at skifta klædning og vindeygu á Gamla Prestagarði, eitt arbeiði, sum tekur tíð og er kostnaðarmikið, mett at kosta umleið kr. 1,5 mill.
Ynskir tú at tekna teg sum lim í Fornminnisfelagnum í Nes kommunu, er tú vælkomin at ringja +298 227096.
Eydnuhjólið:
Her eru góðir vinningar, m.a. lamb til heystar, men vit taka fegin ímóti lutum til eydnyhjólið. Lutirnir kunnu latast inn fríggjadagin 2. mars kl. 17.00 – 19.00 á Svangaskarði.
Øll eru hjartaliga vælkomin
Nevndin


text:
Brot av tekstinum á baksíðuni:
[Í kreppuni í nítiárunum] steðgaði øll bygging í landinum, men Palli gavst ikki so, og tað góða kom burtur úr tí ringa, at nú fekk hann stundir at gera meira við at tekna. Umframt tekningar úr Føroyum, millum annað tekningar av flestu føroysku kirkjum, so hevur Palli eisini teknað á teimum nógvu ferðunum, hann hevur gjørt.
Hann hevur sitið á Reyða Torginum í Moskva, undir Sponsku Trappuni í Rom, á Markusplássinum í Venezia, við Sfinxin í Giza, við Gylta Hornið í Istanbul… Á øllum ferðum heur hann havt tekniblokkin við sær, og tað er, sum er tekningin blivin eitt slag av andadrátti hjá honum. Við blýanti, tey seinni árinivið tópenni og vatnlitablýantum, talar hann á alt tað, hann sær, og bygningarnir, plássini og býirnir svara aftur. Hann er bráður og slúkin, viðhvørt í so kvikur, viðhvørt er í meira lagi av reyðum, men so nógv er at síggja og spyrja og so nógv at greiða frá, at her má berast skjótt at. Tað seinvunna og varisliga er ikki hansara lag, tað er tað frískliga og eyðkenda, hann vil finna.
Prísur:DKK 240,00
Í bókini eru einar 80 littekningar umframt nakrar svart/hvítar strikutekningar. Tær fevna um tíðarskeiðið 1994-2000. Hugsanin var upprunaliga at lýsa hvussu statt var í Havnini tá farið varð inn í 21. øld.
Umframt tekningar er tekstur eftir J.P. Gregoriussen, ið greiðir nærri frá teimum ymsu økjunum í Havn og har um leiðir. Undir myndunum eru staðarnøvn og nøvn á húsum o.ø.
Prísur:DKK 240,00
Listin 2010 inniheldur tekstir í úrvali av einasta miðli, sum burturav fæst við list og listaummæli á høgum støði, nevniliga einum internetbloggi. Ein vaksandi ónøgd við vantandi raðfestingina av lista- og mentanartilfari í fjølmiðlunum førdi til, at Inger Smærup Sørensen og Kinna Poulsen tóku stig til listabloggin, har tær dagliga skriva um ymisk listarlig viðurskifti, eins og onnur listaáhugað fáa orðið.
Tað tykist sum tørvur er á listkunning og listkjaki. Listin 2010 umrøður almenningar prýðinar, armslongdarregluna, um hvør skal stýrast listini (serfrøðingar, palleba ella embætisfólk og politiskar), um hvat list er fyri nakað, og hvørt ein húkur kann vera list.
Umframt kjak um list og mentan eru í Listin 2010 bæði myndir, tekstir og yrkingar eftir ungum og eldri listafólkum.
Prísur:DKK 180,00


text:
Hvør ert tú?
Sum virkin í frælsahøpi eri eg gamal kastari, nevndarlimur í Hvirluni, havi instruktørútbúgving innan barna- og ungdómsvenjing, og seinastu mongu árini havi eg verið barnavenjari í Hvirluni. FÍF hevði samband við svenska frælsasambandið og fekk okkum svenska barna- og ungdómsvenjaraútbúgving, soleiðis at vit og onnur í øðrum feløgum kundu byggja nakað upp her í Føroyum, tá ið Tórsbreyt var í eygsjón. Seinni fingu Heri Ziska og eg eisini instruktørútbúgving, so vit kundu útbúgva okkara egna fólk sjálv. Venjari eri eg enn, og ætli mær at vera tað, so leingi eg tími. Eg kastaði fyrst og fremst sleggju og spjót í nøkur ár, men var eisini eitt sindur við í kúluvarpi.
Heri Ziska, Rigmor N. Arge, Rógvi Højgaard, Heini Hátún og eg stovnaðu Ítróttafelagið Hvirluna, tí vit vildu serliga gera nakað fyri frælsar á breyt og vølli. Áðrenn Tórsbreyt kastaðu vit á kaiini á Sundi (har sum Articon hevur skerv- og sandgoymslu). Tað fór illa við reiðskapinum, tí hann lendi í gróti. Seinni fingu vit loyvi at venja á grúsvøllinum við Eysturskúlan. Tað var øgiligt framstig at fáa kastibúr og asfaltatrenning til spjót. Eftir tað fóru vit niðan á Tórsbreyt. Tað gott og neyðugt við frægari umstøðum, og tá ið tær síðstu tiltrongdu ábøturnar verða gjørdar á Tórsbreyt, fara vit at hava einar góðar frælsavøllir í Havn.
Hvat er tað besta, við at vera venjari í frælsum ítrótti?
Tað er at fáa tingini at rigga, og tað kann vera so mangt, t.d. at fáa fleiri íðkarar á liðið, at síggja børnini læra og mennast – bæði ítróttaliga, persónliga og sosialt. Eg veit væl, at fráfallið er stórt, men eg klári væl at fegnast um tey, ið klára seg væl í øðrum ítróttum sum vaksin, og hugsi við mær sjálvari, at “vit eiga eisini lut í, at viðkomandi er har, sum hann/hon er í dag”. Bara tað, at tað gongst fólki væl í lívinum, kann eg fegnast um og rekja aftur til ta tíðina, eg arbeiddi saman við teimum. Eg havi fleiri dømi um ótrúliga smæðin ella klossut børn, sum illa tordu at stíga fram, men sum í dag taka ábyrgd og eru alt annað enn afturhaldin og óstortlig.
Mær dámar eisini væl at síggja gamlar íðkarar taka við álitisstørvum í felagnum, tí uppgávurnar eru nógvar, og alt skal gerast – stórt sum smátt. Í dag hava vit venjarar og nevndarlimir, sum komu í felagið sum børn. Tað má sigast vera fruktagott.
Hvørjar avbjóðingar møtir man, sum venjari?
Avbjóðingarnar fevna um tað ítróttaliga, persónliga og sosiala, og tað kann vera ymiskt, hvat fyllir mest hjá hvørjum einstøkum, men venjarauppgávan er at fáa alt at rigga, so øll kunnu vera har og kenna seg vird, sædd og føla framgongd. Tað er tað, sum venjarauppgávan í stuttum snýr seg um – eftir mínum tykki. Tað er mangan lættari sagt enn gjørt, men tað er eisini tað, ið ger, at ein sum venjari lærir og mennist – fer at duga betur. Krøvini – at tryggja, at øll kenna seg vird, sædd og uppliva framgongd, broytast sjálvandi við aldri og búning á børnunum og teimum ungu, men tað er júst tað, sum er partur av málinum.
At læra saman við børnunum er eisini mennandi fyri meg, persónliga, sosialt og fakliga. Tað motiverar meg og hjálpir mær at flyta meg. Einki stendur stað. Skalt tú nytta nakað, skalt tú alla tíðina vera við uppá at flyta teg, annars er fyrningarfreistin beint um hornið.
Hvussu sær framtíðin hjá frælsum ítrótti út?
Framtíðin er opin og upp til okkum at mynda – sjálvandi við góðari hjálp frá myndugleikunum, FÍF, ÍSF og øðrum. Vit kunnu vaksa sum ítróttagrein, og vit eiga avgjørt at hugsa strategiskt. Tøl frá Fólkaheilsuráðnum siga, at stórur partur av børnum og ungum rørir seg ov lítið. Vit eiga at fáa fatur á teimum, sum eru í hesum bólki heldur enn teimum, ið longu eru upptikin av øðrum ítróttum. Tey eru sjálvandi eisini vælkomin, men tey hava ofta frælsar sum viðfáning, tí vit klára ikki at kappast við tilboðini, sum stóru ítróttirnar hava. Tað bilar einki, tí vit kunnu umboða eitt somikið størri virði fyri tey, sum ikki sleppa upp í part ella ikki klára seg so væl millum tey stóru. Júst av hesi orsøk haldi eg, at myndugleikar og stovnar eiga at stuðla og styrkja okkum, soleiðis at vit kunnu vera tað tilboðið, sum ungu samfelagsborgarnir og foreldur teirra mangla. Royndirnar siga eisini, at er áhugin til staðar (og sjálvandi eisini venjaraførleikin), so fylgja evni og dugnaskapur við.
Hvat skal til, fyri at røkka málunum?
Sjálvsinnlit, vilji, førleiki, tíð og umstøður. Tað er ein samanrenning av hesum, sum skal til, skalt tú røkka einum máli, og hesi viðurskifti ávirka hvørt annað sínámillum. Sum gamal lærari og venjari fari eg ikki at nágreina og fylla merking á hesi orðini, men lata fólk gera tað sjálv og vóna, at tað styrkir teimum tilvitið um tað, sum tey gera – ikki minst hví.
Hví heldur tú, at fólk skulu velja frælsan ítrótt, sum ítróttargrein?
Eg veit ikki, um eg haldi, fólk skulu velja frælsar sum ítróttagrein. Eg haldi tað týdningarmesta vera, at fólk velja eina ítróttagrein, sum gevur teimum vinir, vælveru og øktar førleikar – bæði tá ið tað snýr seg um at venja og betra seg, at kappast, at vera nakað fyri onnur (raðfylgjan tilvildarlig, tí motivini hjá okkum eru ymisk, eins og tey fylla ymiskt. Onkur ger mest ítrótt fyri kapping og ítøkilig úrslit, og onnur tí vinirnir eru har o.s.fr.). Um fólk føla, at tey fáa hesar tørvir nøktaðar, tá ið tey íðka frælsar, so skulu tey gera tað.


text:
Fyri seks døgum síðani setti hon nýtt føroyskt innanduramet á 200 metrum. Turrskødd í snotuligu frælsahøllini í Reykjavík seinasta sunnudag tók Maria Biskopstø úr Treysti metið í 200 m innandura. (27,20 sek – gamla var 27,25 sek)
Sigurssæla løtan, tá Maria Biskopstø rennur oyl-bronsuna heim fyri Føroyar á 4x400m. Maria er krútsterk bæði á breytini og á landavegnum. (mynd: Jens Kristian Vang)
Í dag var ikki hugsingur um at vera turrskødd, men tankin um sigur er sjáldan langt burturi, tá Maria Biskopstø ger seg til reiðar at renna kapp. Maria var ikki við í fyrsta umfari av Vetrarkappingini, men vann bæði VK2 og VK3. Men kvinnukappingin er sterkt mannað í ár við Rigmor N. Arge, Maritu Andrasardóttir og Sarah Vallin, so spenningur er undan hvørjari kapping.
Í dag legði Maria seg á odda stórt sæð beinanvegin, meðan Rigmor og Marita fylgdust. Men á heimleiðini fekk Marita veruliga ferð á, og vann seg inn aftur á Mariu, sum tó hevði nóg mikið av ferð og kreftum eftir til at sláa sigurin fastan við einum góðum endaspurti. Rigmor kom triðja á málið við Sarah stutt aftanfyri. Bert góður hálvur minuttur var frá Mariu til Sarah á fjórðaplássi, so tað er eyðsæð, at vit gleða okkum til fleiri spennandi kappingar millum hesar fýra.
Marita Andrasardóttir og Rigmor N. Arge finna sær lívd og lata John Egholm taka útsynningin. John gjørdist nr. tvey av superveteranunum. Hesi trý umboða øll Hvirluna. (mynd: VP)
Bestu kvinnurnar í dag:
1. Maria Biskopstø, Treysti 42.00
2. Marita Andrasardóttir, Hvirlan 42.02
3. Rigmor N. Arge, Hvirlan 42.25
4. Sarah Vallin, Bragdið 42.33
5. Ann-Mari av Skarði, Bragdið 46.05
6. Hallbjørg Danielsen, Roysnið 47.32
7. Astrid Joensen, Roysnið 48.27
8. Kristin Baldvinsdóttir, Bragdið 51.21
9. Marita Hansen, Bragdið 51.22
10. Heidi Jógvansdóttir, Bragdið 51.40
Hjá monnunum hevur Eirikur Hansen verið í serflokki í vetur og hevur vunnið nakrar greiðar sigrar. Sigurin í dag bleiv eisini greiður, men tað var ikki fyrr enn hann kom vestur til Bíggjar, at hann ordiliga traðkaði á spitaran. Hann hevði tá havt Hanus í Horni Nielsen og Rógva Kárason uppá sleip í mótvindinum. Longu tá vent varð við rulluportrið tyktist sum Eirikur hevði avgjørt alt, og hann endaði eisini fremstur góðan minutt framman fyri næsta rennaran.
Eingin skalar Eirik í vetur. Hann hevur fult stigatal eftir fýra umfør í Vetrarkappingini. (mynd: VP)
Tað var leingi spenningur um annaðplássið hjá monnunum. Rógvi royndi at sleppa undan Hanusi í mótbrekkuni og mótvindinum, men hetta eydnaðist ikki. Teir vóru javnir tá teir vendu og líka til tað restaðu smáir tríggir kilometrar. Tá tók Hanus veruliga dik á seg. Hann fann nýggjar kreftir og rann sera væl seinasta strekkið, og tí var tað Rógvi, sum mátti taka til takkar við bronsuna.
Bestu menninir í dag:
1. Eirikur Hansen, Bragdið 35.16
2. Hanus í Horni Nielsen, Frælsi 36.27
3. Rógvi Kárason, Bragdið 37.10
4. Hallur Holm, Bragdið 38.13
5. Hjalmar Sjóvará, Bragdið 39.39
6. Dánjal Dahl Ljósheim, Hvirlan 40.17
7. Lau Jensen, Roysnið 40.32
8. Heri Christophersen, Frælsi 41.19
9. Bjarki Johannesen 41.31
10. Uni Joensen, Frælsi 41.43
Samlaða støðan í BETRI Vetrarkappingin 2019-20 eftir VK4 er her.
Myndir hjá Vágaportalinum eru her
Tað var gott at síggja teir nógvu rennararnar í brandgulum klæðum í dag, sum umboðaðu lokala felagið Frælsi. Og úrlsitini smæddust heldur ikki. Tvey heiðursmerki komu til høldar, og menninir áttu rennarar nr. 2, 8, 10 12!
Frælsi skuldi eisini fingið heiðursmerki fyri góða heita suppu við kjøtbollum og pastaskrúvum umframt kaffi og køkur. Manga takk!
Hallbjørg Danielsen bleiv nr. 3 hjá veterankvinnunum. Kvinnurnar úr Roysninum stríðast, og eru væl við í liðkappingini. (mynd: VP)
Jóhanna Vang úr Bragdinum hevur tikið seg nógv fram, og í dag vann hon hjá superveteranunum. (mynd: VP)
Veteranarnir Hjalmar Sjóvará, Bragdið og Lau Jensen, Roysnið, hava gjørt ein sandwich við unglinganum Dánjali Dahl Ljósheim úr Hvirluni ímillum. Hjalmar vann silvur og Lau bronsu í veterankappingini, meðan tað bleiv gull til Dánjal í unglingabólkinum (mynd: VP)


text:
Buddisma
Buddisma er trúarlæra, sum byggir á læru Siddharta Gautma (um 560 f.Kr. til 482 f.Kr.). Buddisma kom fyri uml. 2.500 árum síðan í India [1]. Hon breiddi seg skjótt, og nú eru fleiri enn 376 milliónir buddistar[2], teir flestu í Asia. Læran er ein av størstu trúarlærum í heiminum.
Budda[rætta | rætta wikitekst]
Buddistar liva eftir læru Budda. Hann var ríkur kongssonur, men tá ið hann sá neyðina á jørðini, fór hann heimanífrá og fór at hugsa djúpt (meditera). Tað tók honum 3 ár at gerast alvitandi. Hann gjørdist munkur og fór at siga øðrum frá hugsanum sínum. Ein av høvuðsspurningunum í læru hansara er líðing, ið stendst av girnd menniskjunnar eftir tí jarðliga. Men hann, ið vinnur á hesi jarðligu girnd, sleppur undan allari líðing og fær fullkomnan frið, nirvana.
Munkar[rætta | rætta wikitekst]
Buddistar, sum verða munkar, siga alla ogn frá sær og eiga bara reyðgul klæði, eina nál, eina vatnsílu, ein rakiknív og eina biddaraskál. Teir taka sær av børnum, hugsa djúpt og læra frá sær. Hvønn dag bidda teir fyri føðina. Teir livdi í aga og fráhaldni og vígdu lív sítt til grundan, bøn og undirvísing. Í summum londum búgva skúladreingir eina stutta tíð í kleystri. Kleystur til nunnur og munkar vórðu bygd í India og aðrastaðni í Asia. Summi kleystur gjørdust fróðskaparsetur, har nunnur og munkar lósu læknafrøði og røktaðu gomul og sjúk.
Veitsludagar[rætta | rætta wikitekst]
- Dharmacakra dagur: Tá ið Budda prædikaði á fyrsta sinni.
- Vesakha Puja ella Wesak: 3-daga veitsla fyri týdningarmestu hendingunum í lívi Budda.
- Parinirvana: Tá ið Budda kom í nirvana.
- Bodhidagur: Tá ið Gautama gjørdist Budda.
Buddamyndir[rætta | rætta wikitekst]
Ógvuliga nógvar standmyndir eru av Budda. Allar Buddamyndir líkjast, men eru ymiskar á stødd. Tær sýna Budda sitandi á lotusblómu. Myndin minnir fólk á góðvild Budda, djúphugsan og bøn.
Lívshjólið[rætta | rætta wikitekst]
Buddistar trúgva eins og hindufólk á lógar- ella lívshjólið. Tað er ein endaleysur ringur av føðing og endurføðing teirra, ið ikki koma í nirvana. Her fevnir Maralívshjólið ella Samsra. Tað merkir, at líðingin er partur av Samsra. Menniskjan skal nýta Buddalæru at sleppa burtur úr Samsra.
Buddistar ynskja sær fullkomna friðin, tað er at koma í nirvana. Eydnast tað ikki, verða teir endurføddir, tá ið kroppurin doyr. Nýggja lívið verður eftir karma teirra. Karma er alt, ið gjørt í fleiri lívum, bæði ringt og gott. Budda lærdi, at áttaliðaði vegurin gongur til nirvana. Tey átta liðini eru røtt stremban, rætt arbeiði, ætlan, tala, atferð, røtt vitan, hugsan og djúphugsan.
Tempul[rætta | rætta wikitekst]
Í templum eru halgilutir av Budda, til dømis ein sandál ella klædnapetti. Tey, sum ganga í halgidómin, brenna rokilsi og ofra blómur og frukt.
Buddistiskar trúargreinir[rætta | rætta wikitekst]
Nú á døgum eru stívliga 376 milliónir buddistar, mest í Asia, nakrir fylgja t.d. hini einføldu hinayana-læruni, og aðrir fylgja hini torgreiddu mahayana-læruni.
Mahayana-buddisma[rætta | rætta wikitekst]
Tann greinin av buddismuni, sum verður nevnd mahayanalæran kom til Tibet seinast í 7. øld e.Kr. Mahayanskir munkar heingja bønarlepar á bønarhjólið. Tá ið hjólið snarar, er tað sum at biðja bønina.
Ovastu mahayansku munkarnir vóru nevndir lamar. Teir máttu ikki drekka rúsandi drykkir ella giftast [3].
Útbreiðsla[rætta | rætta wikitekst]
Hóast buddisman varð til í Norðurindia, búgva flestu buddistar nú á døgum í øðrum londum, til dømis í Tibet, Sri Lanka, Mongolia og Landsynningsasia [4].


text:
Kringvarpið hevur gjørt eina temasíðu, sum burturav er um kommunvalið í 2016. Hyggið eftir síðuni og rullið niður eftir henni at vita, um nakað tilfar er eldri enn tað kommunval, sum er nú.
Uppgávur:
1 Hví ger Kringvarp Føroya eina temasíðu um kommunuval?
2 Kringvarp Føroya er ein almenn tænasta, sum Mentamálaráðið varar av. Tí gera partarnir eina avtalu, sum rópast public service. Tak støðu til, hvønn týdning hesin sáttmáli hevur fyri programmvirksemið í Kringvarpinum, tá kommunuval er.
3 Hvat gera aðrir miðlar, tá kommunval er? Hvussu síggja vit í øðrum miðlum enn Kringvarpinum, at ávísr tekstir eru innsent tilfar frá valevnum, sum stilla upp til Kommunuvalið og vilja verða vald?
4 Er munur á, um goldið er fyri ein innsendan tekst frá einum politikara, ella um tað ikki er goldið fyri sama tekst? Grundgev og finn dømi.
5 Ber til at gjalda nógvar pengar og sleppa á forsíðuna í bløðunum, í tíðindini í Útvarpinum og í Dag og Viku í Sjónvarpinum?
6 Fara vit út á gøturnar, so síggja vit nógvar stórar lýsingar av einstøkum valevnum, sum stilla upp. Hava øll valevni ráð at gera so stórar lýsingar bara av sær sjálvum?
7 At stilla upp til kommuval merkir at valevnini skulu samstarva til frama fyri borgararnar í kommununi. Takið støðu til eitt hugsað uppskot, har kravt varð, at bara flokkar og listar, og ikki einstaklingar, kunnu síggjast á eini valplakat.


text:
Lexin - Myndatema
Lexin myndatema er fleirmálsligt netforrit við samvirknum ljóð- og myndaorðabókatilfari, sum er ætlað at stuðla undir innlæringina í føroyskum hjá fólki við øðrum móðurmáli.
Lexin er eisini hent hjá føroyingum, sum vilja læra seg okkurt av útlendsku málunum í Lexin.
Í forritinum eru umleið 1800 orð og tekningar, sum eru býtt í 31 evni. Til hvørt evni eru undirevni.
At velja mál
Í vinstru síðu á hesi síðu kann veljast, hvat mál skal vísast á myndini. Hvørt einsstakt mál verður víst saman við føroyskum og enskum.
Eisini kann brúkarin sjálvur velja, hvørji mál skulu vísast á myndini.
Myndin
Á evnisyvirlitinum verður valt, hvat evni skal vísast, og í skiljubløðunum ovast ber til at skifta millum tey ymisku málini.
Tá ið trýst verður á eitt orð ella ein lut á tekningini, verður samanhangurin vístur millum tekning og orð. Samstundis hoyra vit, hvussu orðið ljóðar á viðkomandi máli (ikki øll mál hava ljóð).
Norðurlendskt samstarv
Tað er “Myndigheten för skolutveckling” í Svøríki, sum av fyrstan tíð menti Lexin. Síðan er flestu norðurlond k


text:
Brestir var sonur Sigmundar (Gøtuskeggja, bert bróðurin Torbjørn verður umtalaður sum Gøtuskeggi). Brestir og bróðirin Beinir vóru viðgitnir menn og vóru høvdingar yvir helvtini av oyggjunum og høvdu hana í len frá Hákuni jalli Sjúrðarsyni (935-995), sum sat við valdinum til 995, sum tá hevði ríki inni í Tróndheimi. Báðir vóru hirðmenn jalsins og kærstu vinir hansara. Teir høvdu høvdingasetur í Skúvoy og eitt minni búgv í Dímun.
Brestir bar av øllum monnum, bæði í stødd og styrki. Hann var vápnafimasti maður í øllum oyggjunum. Hann var prúður maður og var ógvuliga fimur til allar leikir. Hann var vitur maður og lógkønur. Hann var vinsælur við allar sínar vinir. Hann var ikki giftur, men hevði frilluna Cesiliu. Tey bæði áttu sonin Sigmund Brestisson. Í soninum, Sigmundi, sást tíðliga gott mansevni.


text:
Sailing
Føroyar frá sjónum…
Fyrivarni við at nýta vegleiðingar á hesi síðu, trýst her.
Við at halda á fram at nýta síðuna hevur tú góðtikið fyrivarnið hjá síðuni og persónum aftan fyri síðuna og vegleiðingum.
Síðan er fyrst og fremst ætla sum ein siglingar síða, t.v.s. at hon má vera løtt at koma inn á við t.d. GSM sambandi serliga 3G, ið vísir seg at rigga best á sjónum.
Undir valmyndini (menu) ovast á síðuni kann veljast ímillum Rák, Oggjar, Havnir v.m.. Har verður frámerkt um síðan er “tung”, hesar síður verður frámalt at fara undir við 3G, hesar síður eru oftast ein samandráttur av allari valmyndini, ella tilfar, ið ikki beinleiðis hevur við siglingina at gera.
Myndir yvir allar havnir (tung síða) í Føroyum
Vegleiðing til havnirnar liggur undir Oyggjar, ovast uppi.
Siglingarleiðir
Ymisk støð, ið vit skulu vanta at aldur kunnu vera
Fleiri leiðir eru um nes og útjaðara, vit geva nøkur boð upp á hesar leiðir. Onkrar av leiðunum eru ikki so kendar og kunnu vera truplar at sigla.
Siglingarleiðir á ymiskum ættum, hvat er umráðandi at vita har ætt og streymur hava stóra ávirkan.
Get in Touch
Sailing.fo
Lítlagøta 3, FO 480 Skála
+298 505707
Send Us a Message
Copyright Sailing.fo 2018 – All rights reserved


text:
At jólini eru háárstíð hjá handilsvinnuni er einki nýtt. Ofta verður tó spurt, hvussu stór jólasølan hevur verið. Í uppgerðini av smásøluni fyri fjórða ársfjórðing 2015 sæst, at jólastás og bleytir pakkar selja mest.
Tey árstíðarjavnaðu tølini fyri bólkin klædnavørur og fótbúnaður vísa, at háárstíð (ið er fjórði ársfjórðingur) viðførir ein vøkstur í nýtsluni uppá umleið 46%. Hetta merkir, at umsetningurin í ársins prísum tá er áleið 46% hægri enn miðal umsetningurin fyri árið.
Í talvuni niðanfyri, har fjórði ársfjórðingur verður samanborin við sama ársfjórðing í árinum frammanundan, sæst av prosentvísu árstíðarávirkanini, at tað er sama mynstur, ið endurtekur seg hvørt ár í tíðarskeiðnum 2010 – 2015, tvs. at umsetningurin í fjórða ársfjórðingi fer langt upp um miðalumsetningin í árinum. Hetta kann hava nakað við atburðin hjá húsarhaldinum at gera, tvs. at tey raðfesta øðrvísi í fjórða ársfjórðingi enn aðrar tíðir.
Í stabbamyndunum niðanfyri við teimum trimum høvuðsvørubólkunum í fjórða ársfjórðingi verður umsetningurin í ársins prísum samborin við árstíðarjavnaða umsetningin.
Tað er einki at ivast í , at tølini siga okkum, at um jólini skulu vit hava tað gott. Eisini tá tað snýr seg um bólkin matur og alkoholfríar drykkjuvørur økist umsetningur upp um tað vanliga fyri árið við 12%, men tað er tó ikki fult so nógv sum vøksturin í bólkinum fyri klædnavørur og fótbúna.
Búnýti og innbúgv er eisini nógv eftirspurd vøra í fjórða ársfjórðingi, og var árstíðarávirkanin umleið 23%. Hetta er útvið dupult so stórur vøkstur sum fyri mat og alkoholfríar drykkjuvørur.
Fleiri smásøluvísitøl eru at finna í hagtalsgrunninum her.
Kelda: Hagstova Føroya » 18. apríl 2016 Savnsmynd


text:
Frítíðarskúlin Smílibýlið
Í Smílibýlinum er tað frítíðin hjá børnunum, sum er sett í hásætið. Tað vil siga, at børnini í størsta mun sjálvi kunnu ráða yvir, hvat tey brúka tíðina í Smílibýlinum til. Hetta ger, at tey hava teir bestu møguleikarnar, fyri at menna sínar persónligu og sosialu førleikar, í teimum aktivitetum ið eru at velja ímillum, og fría spælinum.
Námsfrøðiliga arbeiðið í húsinum er lagt soleiðis til rættis, at tann einstaki verður sæddur og hoyrdur, hóast tað eru nógv børn. Barnið verður hoyrt og virt sum tað er, og vit møta barninum á tí støðinum tað er á, so tað følir sín týdning sum einstaklingur, og í tí stóra bólkinum.
Í Smílibýlinum leggja vit stóran dent á, at børnini eru ein partur av felagsskapinum. Í fría spælinum og ymsu aktivitetunum knýta børnini vinarbond sínamillum. Vit stuðla teimum í hesum, og ansa eftir, at øll koma í ein góðan felagsskap.
Starvsfólkabólkurin í Smílibýlinum er eyðkendur av ymiskleika og harmoni. Starvsfólkini eru virkin, nærverandi, tilvitaði um sín leiklut, og skapa eitt trygt og mennandi umhvørvi á stovninum.
Fysisku karmarnir í frítíðarskúlanum,geva børnunum góðar møguleikar fyri at kunna spæla bæði frítt og skipað. Vit hava tónleikarúm, rørslurúm og verkstað og fleiri smá rúm gera tað møguligt at hava smáar eindir, har børnini kunnu finna ró og hugsavna seg í spæli.


text:
Orðið magic (enskt)/magi (danskt) kemur frá griska orðinum mageia og merkir í roynd og veru gandur, gandamáttur/gandakynstur, gívramegi, trølldómur ella rúnarmegi. Mageia er avleitt av griska navnorðinum magos, ið merkir gandakallur, trøllmaður ella rúnamaður.
Hóast vit hava orð á føroyskum fyri magic og magi, og týdningurin fyri so vítt er tann sami, so haldi eg kortini, at orðini magic og magi hava í týdninginum okkurt sveimandi og lætt – nakað gandakent knýtt at tí góða – sum tey føroysku samheitini mangla onkursvegna. Kanska er tað, tí gandur, gívur og trøll verða knýtt at tí meira dapra og óhugnaliga. Gívurin, gandakallurin ella trøllið hava sjáldan nakað gott í kvittanum.
Kanska hevur tað eisini nakað við landafrøðina at gera. Hesar 18 veðurbardu oyggjarnar mitt úti í Atlantshavinum, har vindurin mangan skríggjar av øði, og havaldan harðliga buldrar ímóti bergi. Ella tá mjørkatámið trølsliga sníkir seg millum fjøll, steinar og hús og huldisliga avskeplar tað, eygað sær. Hetta er tann ráa náttúran. Hon kann so sanniliga vera dragandi og hugtakandi í øllum sínum veldi. Men hon hevur sjáldan hatta sveimandi lætta yvir sær. Hon er ov kraftmikil, ágangandi og trølslig.
Men uttan mun til, um føroysku samheitini hava heilt tann sama týdningin ella ikki, so eru tey eins og onnur orð smáir gudar. Tey hava í veruleikanum stóra makt. Eins og náttúran kunnu tey vera bæði dragandi og hugtakandi. Tey skapa myndir í tínum og mínum høvdi, tá ið vit eitt nú lesa ella lurta eftir einari søgu. Tey kunnu fáa hjartað at duka av spenningi, fáa eyguni at tára og fáa sinnið í kók. Soleiðis kunnu tey ganda okkum inn í ein annan heim við sínum trølsliga gandamátti og rúnarbinda okkum við sínum gandakynstri.